sagorsarker/bangla-wikipedia huggingface dataset:
নিউ অশোক নগর মেট্রো স্টেশন

নিউ অশোক নগর মেট্রো স্টেশন দিল্লি মেট্রোর ব্লু লাইনে অবস্থিত। এটি দিল্লি জাতীয় রাজধানী অঞ্চলের নিউ অশোক নগরে অবস্থিত উত্তোলিত মেট্রো স্টেশন। ২০০৯ সালের ১২ই নভেম্বর তারিখে এটি সাধারণ মানুষের ব্যবহারের জন্য চালু করে দেওয়া হয়। স্টেশনে পাঞ্জাব ন্যাশনাল ব্যাংক, স্টেট ব্যাংক অব ইন্ডিয়া ও ফেডেরাল ব্যাংকের এটিএম পরিষেবা উপলব্ধ।
সাইক্লোঅক্টেন

সাইক্লোঅক্টেন (CH) রাসায়নিক সংকেত বিশিষ্ট একটি সাইক্লোঅ্যালকেন। এটি একটি সরল রংবিহীন হাইড্রোকার্বন। এটি একটি সম্পৃক্ত ও চক্রাকার জৈব যৌগ। এর গন্ধ কর্পূর-এর ন্যায়।
সাইক্লোঅক্টাডাইইনকে হাইড্রোজেন গ্যাস সহযোগে বিক্রিয়া ঘটালে সাইক্লোঅক্টেন পাওয়া যায়।
সাধারণত সাইক্লোঅক্টেন দহন ও মুক্ত মূলক হ্যালোজিনেশন ছাড়া অন্যান্য বিক্রিয়ায় অংশ নেয় না।
ভান হ্রদ

ভান হ্রদ তুরস্কের বৃহত্তম হ্রদ। এটি তুরস্কের সুদূর পূর্বে, আর্মেনীয় উচ্চভূমিতে ভান ও বিতলিস প্রদেশে অবস্থিত। এটি একটি লবণাক্ত সোডা হ্রদ, যা আশেপাশের পাহাড় থেকে নেমে আসা অনেক ছোট স্রোত থেকে জল গ্রহণ করে। এটি ৩,০০০ বর্গ কিলোমিটারের (১,২০০ বর্গ মাইল) বেশি আয়তনের বিশ্বের কয়েকটি এন্ডোরহেইক হ্রদগুলির মধ্যে একটি (একটি হ্রদ যার নির্গমন নেই) এবং এতে দেশের ভূপৃষ্ঠের জলের (নদী সহ) ৩৮% রয়েছে। প্রাগৈতিহাসিক সময়ে একটি আগ্নেয়গিরির অগ্ন্যুৎপাত হ্রদের মূল জল নির্গমনের পথকে অবরুদ্ধ করেছিল। এটি সমুদ্রপৃষ্ঠ থেকে ১,৬৪০ মিটার (৫,৩৮০ ফুট) উপরে অবস্থিত। অতি উচ্চতা এবং শীতলতা ০° সেলসিয়াসের নিচে (৩২° ফারেনহাইট) থাকা সত্ত্বেও, অতি লবণাক্ততা সাধারণত হ্রদের জলকে জমাট বাঁধতে বাধা দেয়; অগভীর উত্তর অংশ হিমায়িত হতে সক্ষম, কিন্তু খুব কমই এমন ঘটে।
আবদুল্লাহ বিন মুহাম্মদ আল-মুহায়সিনি

আবদুল্লাহ বিন মুহাম্মদ আল-মুহায়সিনি হলেন একজন সৌদি আরবীয় সালাফি আলেম, যিনি সিরিয়ার গৃহযুদ্ধে বিদ্রোহী সেনাবাহিনীর ধর্মীয় বিচারক হিসেবে কাজ করার জন্য পরিচিত।
তিনি সৌদি আরবের বুরাইদাহ একটি প্রসিদ্ধ ধার্মিক পরিবারে জন্মগ্রহণ করেন। সেখানেই প্রাথমিক বিদ্যালয়ে পড়াশোনা করে শেষ করে মাধ্যমিক স্কুল ও কলেজে পড়ার জন্য মক্কা চলে যান। সেখানে তিনি উম আল-কুরা বিশ্ববিদ্যালয় থেকে ইসলামি আইনশাস্ত্রে স্নাতক ডিগ্রি অর্জন করেন। এরপর তিনি রিয়াদের আল-ইমাম মুহাম্মদ ইবনে সৌদ ইসলামী বিশ্ববিদ্যালয়ে তুলনামূলক আইনশাস্ত্র অধ্যয়ন করেন। তখন তিনি ইসলামী বিধানানুযায়ী যুদ্ধ শরণার্থীদের হুকুম বিষয়ে একটি তথ্যবহুল গ্রন্থ রচনা করেন।
তাঁর পিতা মুহাম্মদ ইবনে সুলায়মান আল-মোহাইসানি একজন প্রসিদ্ধ কারী এবং মক্কার একটি স্থানীয় মসজিদের ইমাম ও দাঈ হিসেবে কাজ করতেন। আবদুল্লাহ আল-মুহাইসিনি ২০১৩ সালে সিরিয়ায় চলে যান, যখন তার চাচা ওমর আল-মুহায়সিনি সিরিয়ার আরব সেনাবাহিনীর সাথে যুদ্ধ করতে গিয়ে মারা গিয়েছিলেন। IZRS- এর সাথে একটি সাক্ষাত্কারে তিনি বলেছিলেন যে, সিরিয়ার দিকে যাত্রা করার সময় তার উদ্দেশ্য ছিল সিরিয়ার বিরোধী দলগুলির মধ্যে অভ্যন্তরীণ দ্বন্দ্ব সমাধান করা।
কিরণশঙ্কর রায়

কিরণশঙ্কর রায় (২৫ অক্টোবর ১৮৯১ - ২০ ফেব্রুয়ারি ১৯৪৯) ছিলেন প্রখ্যাত ভারতীয় বাঙালি ব্যারিস্টার, ভারতীয় উপমহাদেশের ব্রিটিশ বিরোধী স্বাধীনতা আন্দোলনে স্বরাজ দলের অন্যতম নেতৃস্থানীয় ব্যক্তিত্ব এবং সুভাষচন্দ্রবসুর এক সময়ের সহকর্মী ও শরৎচন্দ্র বসুর সহযোগী।
কিরণশঙ্কর রায়ের জন্ম ১৮৯১ খ্রিস্টাব্দের ২৫ শে অক্টোবর অবিভক্ত বাংলার অধুনা বাংলাদেশের তৎকালীন ঢাকা জেলার তেঁওতা গ্রামের জমিদার পরিবারে। পিতা হর শঙ্কর রায়। কিরণশঙ্করের প্রাথমিক পড়াশোনা গ্রামের স্কুল তেঁওতা একাডেমিতে। পরবর্তীতে কলকাতার হিন্দু স্কুল ও সেন্ট জেভিয়ার্স কলেজে। উচ্চ শিক্ষার্থে ১৯০৯ খ্রিস্টাব্দে ইংল্যান্ডে যান এবং অক্সফোর্ডের নিউ কলেজে ইতিহাস নিয়ে পড়াশোনা করেন। ১৯১৪ খ্রিস্টাব্দে দেশে ফিরে এসে প্রেসিডেন্সি কলেজ ও সংস্কৃত কলেজে ইতিহাসের অধ্যাপনা করেন। কিন্তু রাওলাট আইনের প্রতিবাদ করায় তিনি ব্রিটিশ শাসকের বিরাগভাজন হয়ে ইস্তফা দেন এবং ১৯১৯ খ্রিস্টাব্দে আবার আইন পড়তে ইংল্যান্ডে যান। ব্যারিস্টার হয়ে দেশে ফিরে ১৯২১ খ্রিস্টাব্দে ভারতীয় জাতীয় কংগ্রেসে যোগ দেন। ন্যাশন্যাল কলেজের (কলিকাতা বিদ্যাপীঠের) সহ-অধ্যক্ষ ও ইংরাজী সাহিত্যের অধ্যাপক হন। সুভাষচন্দ্র বসু ছিলেন অধ্যক্ষ সেসময়। পরবর্তীতে ন্যাশনাল বিশ্ববিদ্যালয়ের (গৌড়ীয় সর্ব-বিদ্যায়তনের) উপাচার্য হন।
কিরণশঙ্কর ইতিমধ্যেই গান্ধীজির অসহযোগ আন্দোলনে অংশগ্রহণ করেন। কিন্তু ১৯২২ খ্রিস্টাব্দে অসহযোগ আন্দোলন প্রত্যাহৃত হলে মতিলাল নেহেরু ও চিত্তরঞ্জন দাশের নেতৃত্বে বিকল্প স্বরাজ্য পার্টি গঠিত হলে তিনি দলে প্রধান পাঁচজনের অন্যতম ছিলেন। ১৯২৩ খ্রিস্টাব্দে তিনি পার্টির সম্পাদক হন। ১৯২৯ খ্রিস্টাব্দে আইন অমান্য আন্দোলনে গ্রেফতার হন ও কারাদণ্ড ভোগ করেন। ১৯৩৩ খ্রিস্টাব্দে তিনি পুনরায় জাতীয় কংগ্রেসে যোগ দেন এবং কংগ্রেসের একজন সদস্য হিসাবে বেঙ্গল লেজিসলেটিভ অ্যাসেমব্লিতে নির্বাচিত হন। সুভাষচন্দ্র বসুর সহকর্মী হিসাবে কাজ করেন এবং পরে অ্যাড হক কংগ্রেস কমিটির সম্পাদক হন। শরৎচন্দ্র বসুর ন্যায় তিনিও বাংলা ভাগের ঘোরতর বিরোধী ছিলেন এবং স্বাভাবিকভাবে শরৎচন্দ্র বসুর পরিচালিত প্রভিন্সিয়াল কোয়ালিশন পার্টির সমর্থক ছিলেন তিনি। শরৎচন্দ্র বসুর "সার্বভৌম বাংলাদেশ" গঠনের প্রচেষ্টারও পক্ষে ছিলেন কিরণশঙ্কর। স্বাধীনতার পর তিনি পূর্ব পাকিস্তান বিধানসভায় কংগ্রেস দলের নেতাও হয়েছিলেন। কিন্তু ১৯৪৮ খ্রিস্টাব্দে ভারতে ফিরে আসেন এবং বিধানচন্দ্র রায় নেতৃত্বাধীন পশ্চিমবঙ্গ সরকারের মন্ত্রীসভায় স্বরাষ্ট্রমন্ত্রীর দায়িত্ব গ্রহণ করেন এবং মন্ত্রী থাকাকালীন সময়ে ১৯৪৯ খ্রিস্টাব্দের ২০ ফেব্রুয়ারি প্রয়াত হন।
কিরণশঙ্কর রায় রাজনৈতিক ব্যক্তিত্ব হয়েও সাহিত্য অনুরাগী ছিলেন। তিনি প্রমথ চৌধুরী সম্পাদিত সবুজপত্র পত্রিকার এবং সুকুমার রায়ের মণ্ডে ক্লাবের বিশিষ্ট সদস্য ছিলেন। 'সবুজপত্র', 'প্রবাসী', 'আত্মশক্তি' পত্রিকায় নিয়মিতই তার প্রবন্ধ ও ছোটগল্প প্রকাশিত হত। সেগুলি পাঠক সমাজে উচ্চ প্রশংসিত হয়েছিল। 'সবুজপত্র'-এ প্রকাশিত গল্পগুলি পরে পুস্তকাকারে "সপ্তপর্ণ" নামে প্রকাশিত হয়।
সাইক্লোহেপ্টেন

সাইক্লোহেপ্টেন হল CH রাসায়নিক সংকেত বিশিষ্ট একটি সাইক্লোঅ্যালকেন বা সম্পৃক্ত চক্রাকার জৈব যৌগ। অধ্রুবীয় দ্রাবক হিসেবে শিল্পে এর বহুল ব্যবহার দেখা যায়। ক্লিমেনসন বিজারণ বিক্রিয়ার মাধ্যমে এটি উৎপাদন করা যায়। এটির ঘ্রাণ নিলে মানবদেহের চোখ, ফুসফুস ক্ষতিগ্রস্ত হতে পারে।
সাইক্লোহেপ্টেন সমতলিক যৌগ নয়, কারণ এটির C-C-C বন্ধন কোণগুলো প্রায় ১০৯.৫° যা এর চতুস্তলকীয় যৌগের কোণের চেয়ে অনেক বেশি। ফলে এটি কুঞ্চিত এবং ত্রিমাত্রিক হয়। একইভাবে দেখতে একটি যৌগের গঠন বর্ণনা করতে গিয়ে বোট ও চেয়ার বিন্যাস লক্ষ্য করা যায়। এই গঠন বিন্যাস পদ্ধতিতে সমস্ত বন্ধন দৈর্ঘ্য একই থাকে এবং একই সাথে বন্ধন কোণ ও ১০৯.৫° হয়। মনে করা হয় চেয়ার ও নৌকাকৃতির যৌগসমূহের মধ্যে ছদ্মঘূর্ণন (বা সিউডোরোটেশন) হয়। কিছু ক্ষেত্রে বন্ধন দৈর্ঘ্য এক দেখানো সম্ভব হয় না যা কিনা সাইক্লোহেক্সেনের চেয়ার রূপের সাথে ব্যতিক্রমী ঘটনা।
নীচে বোট ও চেয়ার গঠন বিন্যাস দেখানো হল।
মিলাদ সুলেমানি

মিলাদ শেখ সুলেমানি (, ; জন্ম: ৯ ফেব্রুয়ারি ১৯৯২; মিলাদ সুলেমানি নামে সুপরিচিত) হলেন একজন ইরানী পেশাদার ফুটবল খেলোয়াড়। তিনি বর্তমানে ইরানের পেশাদার ফুটবল লিগের শীর্ষ স্তর আজাদেগান লিগের ক্লাব শামস আজারের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় এবং রক্ষণাত্মক মধ্যমাঠের খেলোয়াড় হিসেবে খেলেন।
মিলাদ শেখ সুলেমানি ১৯৯২ সালের ৯ই ফেব্রুয়ারি তারিখে ইরানের ইজেহে জন্মগ্রহণ করেছেন এবং সেখানেই তার শৈশব অতিবাহিত করেছেন।
বিগফুট

বিগফুট (), সাধারণভাবে সাসকোয়াচ () একটি বৃহৎ এবং লোমশ মানুষের মত পৌরাণিক প্রাণী যেটি উত্তর আমেরিকার, বিশেষ করে উত্তর-পশ্চিম প্রশান্ত মহাসাগরীয় অঞ্চলে বনে বসবাস করে বলে অভিযোগ রয়েছে। বিগফুট মার্কিন ও কানাডীয় উভয় লোককাহিনীতে এসেছে, এবং জনপ্রিয় সংস্কৃতিতে একটি স্থায়ী আইকন হয়ে উঠেছে।
জিভে জট

জিভে জট হল এমন একটি বাক্য অথবা বাক্যাংশ যা সঠিকভাবে উচ্চারণ করা কঠিন এবং তাড়াতাড়ি বলতে গেলেই জিভ জড়িয়ে যায়। উচ্চারণের কাঠিন্যতাকে উদ্দেশ্য করেই একে ডিজাইন করা হয়। এটিকে সাধারণত একধরনের "শব্দ খেলা" হিসেবে ব্যবহার করা হয় । এছাড়াও, জিভে জট উচ্চারণ, কথার সাবলীলতা উন্নত করতে এবং মুখের জড়তা কাটানোর জন্য একধরনের ব্যায়াম হিসাবে ব্যবহার করা হয়, অনেক কণ্ঠ অভিনেতা-নেত্রীগণ জিভে জটের মাধ্যমে তাদের উচ্চারণ ও সাবলীলতাকে অনুশীলন করে থাকেন। 
কিছু জিভে জট ভুল উচ্চারণের ফলে এমন ফলাফল তৈরি করে যা অত্যন্ত হাস্যকর (বা হাস্যকরভাবে অশ্লীল) হয়। অন্যথায়, অন্যরা কেবল তাদের বিনোদন মূল্যের জন্য স্পিকারের বিভ্রান্তি এবং ভুলের উপর নির্ভর করে।
১. দুরূচ্চার্য শব্দ/বাক্য 
২.দান্তভাঙা শব্দ/বাক্য 
৩. জিভ জড়ানো শব্দ/বাক্য
৪. টাং টুইস্টার 
৫. জিভ মোড়ানো/মোচড়ানো শব্দ /বাক্য 
১.পাখি পাকা পেঁপে খায়
২.কাচা গাব, পাকা গাব
৩.জলে চুন তাজা, তেলে চুল তাজা
৪.বাবলা গাছে বাঘ বসেছে 
৫.বার হাঁড়ি রাবড়ি বড় বাড়াবাড়ি 
৬.রুই মাছের লেজ লাল 
৭.চাচা, চাঁচা চটা চেঁচোনা আচাঁচা চটা চাঁচো (চাঁচা= ছিলে নেওয়া, চটা= বাঁশের/ কঞ্চির অংশ )
৮.অষ্ট উষ্ট্রের সাথে অষ্ট অশ্ব (উষ্ট্র= উট, অশ্ব= ঘোড়া )
৯.গড়ের মাঠে গরুর গাড়ি গড়গড়িয়ে যায়
১০.কত না জনতা জানাল যাতনা যতনে
১১. লোহার রেল লাইন
"জিভে জট অনেক ভাষায় বিদ্যমান, যেমন স্প্যানিস "" "টাং জ্যামার (জিভ জ্যামার) ", এবং জার্মান "" "টং ক্রাশার (জিভ পেষণকারী)"
জিভে জটের জটিলতা ভাষা ভেদে পরিবর্তিত হয়। উদাহরণস্বরূপ, বুগান্ডায় স্বরবর্ণগুলো উচ্চারণের ক্ষেত্রে দৈর্ঘ্যের দ্বারা পৃথক হয় তাই জিভ জোট বাক্য গুলো এই স্বরবর্ণের দৈর্ঘ্যকে কাজে লাগায়। "আকাওয়ালা আকাআওয়া কাওআয়া কাওয়া আকাআওয়া কা ওয়া?". অনুবাদ: "যে মেয়েটি কাওআয়া তেতো কফি দিয়েছে, সে কোথাকার?"
আরব উপসাগরীয় কাপ ফুটবল ফেডারেশন

আরব উপসাগরীয় কাপ ফুটবল ফেডারেশন (এজিসিএফএফ) () আটটি সদস্য দেশের একটি আঞ্চলিক ফুটবল সংস্থা। এটি মে ২০১৬ সালে প্রতিষ্ঠিত হয়েছিল, এবং এর প্রধান প্রতিযোগিতা হল আরব উপসাগরীয় কাপ।
র‌্যাঙ্কিংগুলি ফিফা দ্বারা গণনা করা হয়।
সর্বশেষ আপডেট হয়েছে ২৮ মার্চ ২০২০
র‌্যাঙ্কিংগুলি ফিফা দ্বারা গণনা করা হয়।
সর্বশেষ আপডেট হয়েছে ২৮ মার্চ ২০২০
নয়ডা সেক্টর ১৫ মেট্রো স্টেশন

নয়ডা সেক্টর ১৫ মেট্রো স্টেশন দিল্লি মেট্রোর ব্লু লাইনে অবস্থিত। এটি দিল্লি জাতীয় রাজধানী অঞ্চলের অন্তর্গত উত্তরপ্রদেশের নয়ডা সেক্টর ১৫-তে অবস্থিত উত্তোলিত মেট্রো স্টেশন। ২০০৯ সালের ১২ই নভেম্বর তারিখে এটি সাধারণ মানুষের ব্যবহারের জন্য চালু করে দেওয়া হয়। স্টেশনে পাঞ্জাব ন্যাশনাল ব্যাংক ও এইচডিএফসি ব্যাংকের এটিএম পরিষেবা উপলব্ধ।
নয়ডা সেক্টর ১৬ মেট্রো স্টেশন

নয়ডা সেক্টর ১৬ মেট্রো স্টেশন দিল্লি মেট্রোর ব্লু লাইনে অবস্থিত। এটি দিল্লি জাতীয় রাজধানী অঞ্চলের অন্তর্গত উত্তরপ্রদেশের গৌতম বুদ্ধ নগর জেলার নয়ডা সেক্টর ৩ ও ১৬-র মাঝে অবস্থিত উত্তোলিত মেট্রো স্টেশন। ২০০৯ সালের ১২ই নভেম্বর তারিখে এটি সাধারণ মানুষের ব্যবহারের জন্য চালু করে দেওয়া হয়। স্টেশনে পাঞ্জাব ন্যাশনাল ব্যাংক ও এইচডিএফসি ব্যাংকের এটিএম পরিষেবা উপলব্ধ।
গল্ফ কোর্স মেট্রো স্টেশন

গল্ফ কোর্স মেট্রো স্টেশন দিল্লি মেট্রোর ব্লু লাইনে অবস্থিত। এটি দিল্লি জাতীয় রাজধানী অঞ্চলের অন্তর্গত উত্তরপ্রদেশের গৌতম বুদ্ধ নগর জেলার নয়ডা সেক্টর ৩৭ ও গল্ফ কোর্সের মাঝে অবস্থিত উত্তোলিত মেট্রো স্টেশন। ২০০৯ সালের ১২ই নভেম্বর তারিখে এটি সাধারণ মানুষের ব্যবহারের জন্য চালু করে দেওয়া হয়।
নয়ডা সেক্টর ৩৪ মেট্রো স্টেশন

নয়ডা সেক্টর ৩৪ মেট্রো স্টেশন দিল্লি মেট্রোর ব্লু লাইনে অবস্থিত। এটি দিল্লি জাতীয় রাজধানী অঞ্চলের অন্তর্গত উত্তরপ্রদেশের গৌতম বুদ্ধ নগর জেলার নয়ডা সেক্টর ৫১ ও ৩৪-এর মাঝে অবস্থিত উত্তোলিত মেট্রো স্টেশন। ২০১৯ সালের ৯ই মার্চ তারিখে এটি সাধারণ মানুষের ব্যবহারের জন্য চালু করে দেওয়া হয়।
অ্যান ব্ল্যাকবার্ন

অ্যান এম ব্ল্যাকবার্ন দক্ষিণ ও দক্ষিণ- পূর্ব এশীয় বৌদ্ধধর্মের একজন ইতিহাসবিদ। তিনি কর্নেল বিশ্ববিদ্যালয়ের মানবিক বিভাগে ওল্ড ডোমিনিয়ন ফাউন্ডেশনের অধ্যাপক। ব্ল্যাকবার্ন ১৯৮৮ সালে সোর্থমোর কলেজ থেকে এশিয়ান হিস্ট্রি অ্যান্ড রিলিজিয়নে বিএ, ১৯৯০ সালে ইউনিভার্সিটি অফ শিকাগো ডিভিনিটি স্কুল থেকে রিলিজিয়াস স্টাডিজে এমএ এবং একই প্রতিষ্ঠান থেকে ১৯৯৬ সালে ধর্মের ইতিহাসে পিএইচ.ডি. করেন। চার্লস হ্যালিসি ব্ল্যাকবার্নের ছিলেন।
সিঙ্গাপুরে বৌদ্ধধর্ম

সিঙ্গাপুরে বৌদ্ধধর্ম হল সিঙ্গাপুরের বৃহত্তম ধর্ম, যা ২০২০ সালের হিসাবে জনসংখ্যার প্রায় ৩৫% দ্বারা অনুশীলন করা হয়। 2015 সালে, 3,276,190 জন সিঙ্গাপুরবাসীর মধ্যে জরিপ করা হয়েছে, তাদের মধ্যে 1,087,995 (33.21%) নিজেদের বৌদ্ধ বলে পরিচয় দিয়েছে। 
সিঙ্গাপুরে বৌদ্ধধর্মের সূচনা হয়েছিল মূলত বিগত শতাব্দীতে সারা বিশ্বের অভিবাসীদের দ্বারা, বিশেষ করে জাতিগত চীনা লোকেরা। সিঙ্গাপুরে বৌদ্ধধর্মের প্রথম নথিভুক্ত ইতিহাসগুলি এশিয়ার বিভিন্ন অংশ থেকে আসা বসতি স্থাপনকারীদের দ্বারা নির্মিত থিয়ান হক কেং এবং জিন লং সি মন্দিরের মতো প্রাথমিক মঠ এবং মন্দিরগুলিতে লক্ষ্য করা যায়।
সিঙ্গাপুরে বিভিন্ন ধরনের বৌদ্ধ সংগঠন রয়েছে, যেখানে সিঙ্গাপুর বৌদ্ধ ফেডারেশনের মতো আরও প্রধান কর্তৃপক্ষ প্রতিষ্ঠিত হয়েছে।
একটি ব্রিটিশ বাণিজ্য বন্দর এবং ঔপনিবেশিক রাষ্ট্র হিসেবে সিঙ্গাপুরের ঐতিহাসিক মর্যাদা, সেইসাথে দ্বিতীয় বিশ্বযুদ্ধের সময় জাপানি ঔপনিবেশিক শাসনের একটি সংক্ষিপ্ত সময়ের প্রেক্ষিতে, শতাব্দী ধরে বিশ্বজুড়ে বিভিন্ন বৌদ্ধ বংশ ধীরে ধীরে দ্বীপে আবির্ভূত হয়েছে। তারা ত্রিপিটকের জাপানি এবং পশ্চিমী ব্যাখ্যা অন্তর্ভুক্ত করে, যদিও স্থানীয়ভাবে উল্লেখযোগ্য উপস্থিতি রয়েছে তাদের উত্স ঐতিহাসিক দক্ষিণ-পূর্ব এবং পূর্ব এশিয়ার রাজ্যে।
বুদ্ধের চোখ

বুদ্ধের চোখ (এটিকে বুদ্ধ চোখ বা প্রজ্ঞার চোখও বলা হয়) বৌদ্ধ শিল্পে ব্যবহৃত একটি প্রতীক। প্রতীকটি দুটি অর্ধ-বন্ধ চোখ চিত্রিত করে, একটি শৈলীকে কখনও কখনও অ্যাডাম্যান্টাইন ভিউ হিসাবে উল্লেখ করা হয় ( : "বজ্রদৃষ্টি") চোখের মাঝখানে এবং সামান্য উপরে একটি বৃত্ত বা সর্পিল যা মূর্তিকে প্রতিনিধিত্ব করে, একজন মহাপুরুষের বত্রিশটি বৈশিষ্ট্যের একটি ( : "মহাপুরুষলক্ষন") বৌদ্ধ ধর্মে। সরাসরি urna-এর নিচে একটি কোঁকড়া চিহ্নটি ১ হিসাবে স্টাইলাইজ করা হয়েছে, যা দেবনাগরী সংখ্যায় এক নম্বর প্রতিনিধিত্ব করে। কোঁকড়া প্রতীক, যা উপরে উর্না থেকে নির্গত নাক বা ঐশ্বরিক আগুনের প্রতিনিধিত্ব করে, একতার প্রতীক।
বুদ্ধের চোখ প্রতীক বুদ্ধের সর্বদর্শী চোখের প্রতিনিধিত্ব করে, বা কখনও কখনও আরও নির্দিষ্টভাবে আধিবুদ্ধের চোখের প্রতিনিধিত্ব করে।
বুদ্ধের চোখ আঁকা হয়েছে অনেক তিব্বতি-শৈলীর স্তূপের উপরের অংশে, বেশিরভাগ নেপাল জুড়ে। স্তূপের শীর্ষে ঘনক্ষেত্রের চার পাশে প্রতীকটি আঁকা হয়েছে বুদ্ধের চারটি মূল দিকের সমস্ত জিনিস দেখার প্রজ্ঞার প্রতীক। সবচেয়ে সুপরিচিত দুটি উদাহরণ হল স্বয়ম্ভুনাথের ঐতিহাসিক স্তূপ এবং বৌধনাথ, যা উভয়ই নেপালের কাঠমান্ডুতে অবস্থিত সাতটি কাঠমান্ডু উপত্যকা ইউনেস্কো ওয়ার্ল্ড হেরিটেজ সাইট সৌধের মধ্যে দুটি নিয়ে গঠিত।
সাবিত্রী দেবী

সাবিত্রী দেবী (১৮৮৭ সাল- ?) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন একজন ব্যক্তিত্ব, বিপ্লবী নেত্রী এবং অগ্নিকন্যা।
সাবিত্রী দেবী ১৮৮৭ সালে জন্মগ্রহণ করেন। তার স্বামীর নাম নবীন চক্রবর্তী। চট্টগ্রামে ধলঘাট নামক গ্রামে থাকা অবস্থায় সাবিত্রী দেবী ও তাঁর ছেলে রামকৃষ্ণ চক্রবর্তী আশ্রয় দিয়েছিলেন চট্টগ্রাম অস্ত্রাগার লুণ্ঠনের নেতা বিপ্লবী সূর্য সেনকে অর্থাৎ মাস্টারদাকে। মাস্টারদার অনুগত কর্মী নির্মল সেন, অপূর্ব সেন এবং প্রীতিলতা ওয়াদ্দাদার তখন সেখানেই আত্মগোপন করে ছিলেন।
বিপ্লবী বীর সূর্য সেন ও তাঁর অনুবর্তীদের আশ্রয় দেবার অপরাধে সাবিত্রী দেবী তাঁর একমাত্র ছেলে রামকৃষ্ণ চক্রবর্তীর প্রতি চার বৎসর সশ্রম কারাদণ্ডের আদেশ হয়। তাঁদের তৃতীয় শ্রেণীর বন্দীরূপে জেলে রেখে দেওয়া হয়। তাঁদের মেদিনীপুর সেন্ট্রাল জেলে নিয়ে যায়। জেলের সুপারিনটেন্ডেন্ট তখন কাটারিয়া— যেন নিষ্ঠুরতা ও বর্বরতার একটা প্রতিমূর্তি।
পশ্চিম আফ্রিকান ফুটবল ইউনিয়ন

পশ্চিম আফ্রিকান ফুটবল ইউনিয়ন (; ), আনুষ্ঠানিকভাবে ডব্লিউএএফইউ-ইউএফওএ এবং ডব্লিউএএফইউ নামে সংক্ষিপ্ত, পশ্চিম আফ্রিকার ফুটবল খেলা দেশগুলির একটি সংস্থা। সেনেগাল ফুটবল ফেডারেশন, যারা সিএএফ এর জোন এ এবং বি এর অন্তর্গত দেশগুলিকে নিয়মিত প্রতিযোগিতামূলক টুর্নামেন্টের সাথে মিলিত হওয়ার জন্য অনুরোধ করেছিল। ইউনিয়ন ডব্লিউএএফইউ নেশনস কাপ সহ বেশ কয়েকটি প্রতিযোগিতার আয়োজন করে এবং ২০০৮ সালে তারা একটি অনূর্ধ্ব-২০ চ্যাম্পিয়নশিপের আয়োজন করে।
ইউনিয়নটি ১৯৭৫ সালে সমস্ত বর্তমান সদস্যদের নিয়ে প্রতিষ্ঠিত হয়েছিল, কিন্তু ২০১১ সালে কনফেডারেশন অফ আফ্রিকান ফুটবল "ডব্লিউএএফইউ এর মুখোমুখি হওয়া সাংগঠনিক সমস্যাগুলি" উল্লেখ করে এটিকে দুটি অঞ্চলে বিভক্ত করার সিদ্ধান্ত নিয়েছে।
মৌরিতানিয়া একমাত্র সদস্য যারা আরব ফুটবল অ্যাসোসিয়েশনের ইউনিয়নের সদস্য।
ডব্লিউএএফইউ বেশ কয়েকটিপুরুষ, মহিলা, যুবকদের প্রতিযোগিতা পরিচালনা করে।
র‍্যাঙ্কিং ফিফা দ্বারা গণনা করা হয়।
শেষ আপডেট ২৫ আগস্ট ২০২২
শীর্ষস্থানীয় পুরুষদের জাতীয় ফুটবল দল
নয়ডা সেক্টর ৫২ মেট্রো স্টেশন

নয়ডা সেক্টর ৫২ মেট্রো স্টেশন দিল্লি মেট্রোর ব্লু লাইনে অবস্থিত। এটি দিল্লি জাতীয় রাজধানী অঞ্চলের অন্তর্গত উত্তরপ্রদেশের গৌতম বুদ্ধ নগর জেলার নয়ডা সেক্টর ৫২-তে অবস্থিত উত্তোলিত মেট্রো স্টেশন। ২০১৯ সালের ৯ই মার্চ তারিখে এটি সাধারণ মানুষের ব্যবহারের জন্য চালু করে দেওয়া হয়।
স্টেশনটি নয়ডা মেট্রোর অ্যাকোয়া লাইনের নয়ডা সেক্টর ৫১ মেট্রো স্টেশনের সাথে ৩০০ মিটার দীর্ঘ পথচারী ওয়ক-ওয়ে দ্বারা সংযুক্ত। আইকিয়া কোম্পানি এবং নয়ডা কর্তৃপক্ষের মধ্যে একটি চুক্তির অংশ হিসাবে কোম্পানি দুটি স্টেশনকে সংযুক্ত করার জন্য একটি ওভারহেড ওয়াকওয়ে তৈরি করার বরাত পায়৷
কাউন্সিল অব সাউদার্ন আফ্রিকা ফুটবল অ্যাসোসিয়েশনস

দক্ষিণ আফ্রিকা ফুটবল অ্যাসোসিয়েশনের কাউন্সিল (; ), আনুষ্ঠানিকভাবে কোসাফা নামে সংক্ষিপ্ত, দক্ষিণাঞ্চলীয় আফ্রিকার ফুটবল খেলা দেশগুলির একটি সংস্থা। এটি ক্যাফ এর সাথে অধিভুক্ত।
কোসাফা দক্ষিণাঞ্চলীয় আফ্রিকা অঞ্চলে বেশ কয়েকটি টুর্নামেন্টের আয়োজন করে এবং এর সবচেয়ে বিখ্যাত টুর্নামেন্ট হলো কোসাফা কাপ।
কোসাফা বেশ কয়েকটি পুরুষ, মহিলা, যুবকদের প্রতিযোগিতা পরিচালনা করে।
মধ্য আফ্রিকান ফুটবল ফেডারেশন্স ইউনিয়ন

মধ্য আফ্রিকান ফুটবল ফেডারেশন্স ইউনিয়ন (; ; ), আনুষ্ঠানিকভাবে ইউনিফ্যাক নামে সংক্ষিপ্ত, মধ্য আফ্রিকার অ্যাসোসিয়েশন ফুটবল দলগুলোর জন্য একটি আঞ্চলিক নিয়ন্ত্রক সংস্থা। বর্তমান সভাপতি ইয়া মোহাম্মদ ২০০৮ সালে পুনরায় নির্বাচিত হয়েছিলেন।
ইউনিফ্যাক বেশ কয়েকটি পুরুষ, মহিলা, যুবকদের প্রতিযোগিতা পরিচালনা করে।
২০১১ সালে জানুয়ারিতে একটি মহিলা টুর্নামেন্ট এবং ক্লাব কাপের পুনঃপ্রবর্তন ঘোষণা করা হয়েছিল।
পূর্ব ও মধ্য আফ্রিকা ফুটবল অ্যাসোসিয়েশন কাউন্সিল

পূর্ব ও মধ্য আফ্রিকা ফুটবল অ্যাসোসিয়েশনের কাউন্সিল (; ; আনুষ্ঠানিকভাবে সিইসিএএফএ নামে সংক্ষিপ্ত করা হয়) বেশিরভাগ পূর্ব আফ্রিকা এবং মধ্য আফ্রিকার কিছুটা অংশে ফুটবল খেলা দেশগুলির নিয়ে একটি সংস্থা। কনফেডারেশন অফ আফ্রিকান ফুটবল (কাফ), সিইসিএএফএ হলো মহাদেশের প্রাচীনতম উপ-আঞ্চলিক ফুটবল সংস্থা।
১৯৭৩ সালে যোগদানকারী সমস্ত সমিতিই সিইসিএএফএ-এর প্রতিষ্ঠাতা সদস্য।
নয়ডা সেক্টর ৬১ মেট্রো স্টেশন

নয়ডা সেক্টর ৬১ মেট্রো স্টেশন দিল্লি মেট্রোর ব্লু লাইনে অবস্থিত। এটি দিল্লি জাতীয় রাজধানী অঞ্চলের অন্তর্গত উত্তরপ্রদেশের গৌতম বুদ্ধ নগর জেলার নয়ডা সেক্টর ৬১-তে অবস্থিত উত্তোলিত মেট্রো স্টেশন। ২০১৯ সালের ৯ই মার্চ তারিখে এটি সাধারণ মানুষের ব্যবহারের জন্য চালু করে দেওয়া হয়।
ভারত জাতীয় অনূর্ধ্ব-১৭ ফুটবল দল

ভারতের জাতীয় অনূর্ধ্ব-১৭ ফুটবল দল অনূর্ধ্ব-১৭ স্তরে আন্তর্জাতিক ফুটবলে ভারতের প্রতিনিধিত্ব করে। ভারতে ফুটবলের নিয়ন্ত্রক সংস্থা সর্বভারতীয় ফুটবল ফেডারেশন দ্বারা নিয়ন্ত্রিত, দলটি এশিয়ান ফুটবল কনফেডারেশন এবং দক্ষিণ এশীয় ফুটবল ফেডারেশনের অংশ।
ভারত প্রথমবারের মতো FIFA অনূর্ধ্ব-17 বিশ্বকাপে স্বাগতিক হিসেবে টুর্নামেন্টের ২০১৭ আসরে অংশগ্রহণ করেছে। এটিই প্রথম  যে ভারতের প্রতিনিধিত্বকারী একটি দল ফিফা আয়োজিত একটি বিশ্ব টুর্নামেন্টের ফাইনালে অংশগ্রহণ করবে। যুক্তরাষ্ট্র, ঘানা এবং কলম্বিয়ার সাথে ভারতকে এ গ্রুপে রাখা হয়েছে। 6 অক্টোবর 2017-এ, ভারত 47,000 দর্শকের সামনে মার্কিন যুক্তরাষ্ট্রের বিরুদ্ধে ফিফা-U17 বিশ্বকাপের ইতিহাসে তাদের প্রথম ম্যাচ খেলে। কিন্তু দুর্ভাগ্যবশত, ভারত ম্যাচটি ৩-০ ব্যবধানে হেরে যায়। ভারত তাদের দ্বিতীয় ম্যাচ খেলেছে কলম্বিয়ার বিরুদ্ধে।
AFC অনূর্ধ্ব-16 চ্যাম্পিয়নশিপ হল এশিয়ার অনূর্ধ্ব-16 ফুটবল দলের শীর্ষ স্তরের টুর্নামেন্ট এবং 1985 সালে শুরু হয়েছিল। ভারত 1990 সালে প্রথমবারের মতো এই টুর্নামেন্টে অংশগ্রহণ করে। তারা গ্রুপ পর্বে টুর্নামেন্ট থেকে ছিটকে যায়, জর্ডানের বিপক্ষে একটিতে তাদের চার দলের গ্রুপে তৃতীয় হয়। দলটি 1996 সালে টুর্নামেন্টের জন্য আবার যোগ্যতা অর্জন করে যেখানে তারা বাহরাইন, চীন, ইরান, এবং থাইল্যান্ড অন্তর্ভুক্ত করে তাদের গ্রুপে শেষ স্থানে ছিল। দলটি তাদের চার ম্যাচের তিনটিতে হেরেছে, তাদের একমাত্র জয় চীনের বিপক্ষে।
ভারত 2002 সালে টুর্নামেন্টের জন্য আবার যোগ্যতা অর্জন করে, যেখানে তারা এখন পর্যন্ত তাদের সেরা ফলাফলে কোয়ার্টার-ফাইনাল রাউন্ডে পৌঁছেছিল। দলটি কোয়ার্টার ফাইনালে দক্ষিণ কোরিয়ার সাথে লড়াই করে কিন্তু ৩-১ ব্যবধানে হেরে যায়, এবং এভাবে এগিয়ে যেতে ব্যর্থ হয়। ২০০২ সালের টুর্নামেন্টের পর, ভারত জাপানে পরবর্তী টুর্নামেন্টের জন্য যোগ্যতা অর্জন করে। গ্রুপ পর্বে দুটি পরাজয় এবং একটি জয়ের ফলে ভারত তাদের গ্রুপে তৃতীয় হয়েছে এবং টুর্নামেন্ট থেকে ছিটকে গেছে।
2009 সালে, SAFF অনূর্ধ্ব-16 চ্যাম্পিয়নশিপ চালু হয়। ভারত 2011 সালে টুর্নামেন্টের প্রথম সংস্করণে অংশগ্রহণ করে। প্রথম দিনে পাকিস্তানের কাছে আশ্চর্যজনক পরাজয়ের পর, ভারত মালদ্বীপকে ৫-০ গোলে পরাজিত করে পরের রাউন্ডে খেলার যোগ্যতা অর্জন করে। ভারত তারপর পেনাল্টিতে নেপালকে হারিয়ে ফাইনালে উঠেছিল, কিন্তু আবারও ফাইনালে পাকিস্তানের কাছে ২-১ গোলে হেরে যায়। আফগানিস্তানকে পরাজিত করার আগে ভারত 2013 সালের সংস্করণে অনেক ভালো করেছিল, বাংলাদেশ ও শ্রীলঙ্কা তাদের গ্রুপে প্রথম স্থান অধিকার করেছিল।পেনাল্টিতে সেমিফাইনালে। ফাইনালে, ভারত নেপালকে ১-০ গোলে হারিয়ে প্রথমবারের মতো টুর্নামেন্ট জিতেছে।
এআইএফএফ যুব কাপটি 2016 সালে প্রথম প্রতিযোগিতা হয়েছিল। এটি অল ইন্ডিয়া ফুটবল ফেডারেশন (এআইএফএফ) দ্বারা 2016 এএফসি অনূর্ধ্ব-16 চ্যাম্পিয়নশিপ এবং 2017 ফিফা অনূর্ধ্ব-17 ওয়ার্ল্ডের জন্য ভারতের অনূর্ধ্ব-17 দলের জন্য একটি প্রস্তুতিমূলক টুর্নামেন্ট হিসাবে আয়োজিত হয়েছিল। কাপ। প্রথম টুর্নামেন্টটি 15 মে থেকে 25 মে 2016 পর্যন্ত ভাস্কো, গোয়ার তিলক ময়দান স্টেডিয়ামে অনুষ্ঠিত হয়েছিল।  সর্বভারতীয় ফুটবল ফেডারেশন কর্তৃক আমন্ত্রিত হওয়ার পর মোট পাঁচটি দল টুর্নামেন্টে অংশগ্রহণ করে। ফাইনালে দক্ষিণ কোরিয়া যুক্তরাষ্ট্রের কাছে ২-১ গোলে জিতেছিল।
নিম্নলিখিত কর্মকর্তারা U17 দলের জন্য বর্তমান কোচিং স্টাফ।
ভারত-তিব্বত সম্পর্ক

ভারত-তিব্বত সম্পর্ক ৭ম এবং ৮ম শতাব্দীতে ভারত থেকে তিব্বতে বৌদ্ধ ধর্মের প্রসারের সময় শুরু হয়েছিল বলে জানা যায়। ১৯৫৯ সালে, ব্যর্থ তিব্বতী বিদ্রোহের পর দলাই লামা ভারতে পলায়ন করেন। তারপর থেকে, তিব্বতী-নির্বাসিতদের ভারতে আশ্রয় দেওয়া হয়েছে, ভারত সরকার তাদের দেশের ১০টি রাজ্যে ৪৫টি আবাসিক বসতিতে স্থান দিয়েছে। ২০১১ সালে প্রায় ১,৫০,০০০ তিব্বতি শরণার্থী থেকে, ২০১৮ সালে সংখ্যাটি ৮৫,০০০-এ নেমে এসেছে, সরকারি তথ্য অনুযায়ী। অনেক তিব্বতী এখন ভারত ছেড়ে তিব্বৎ এবং অন্যান্য দেশে যেমন মার্কিন যুক্তরাষ্ট্র বা জার্মানিতে অভিবাসন করছে । ভারত সরকার, ১৯৪৭ সালে ভারতের স্বাধীনতার পরপরই, তিব্বতকে একটি "প্রকৃত" স্বাধীন দেশ হিসাবে বিবেচনা করে। যাইহোক, অতি সম্প্রতি তিব্বতের বিষয়ে ভারতের নীতি চীনা সংবেদনশীলতার প্রতি মনোযোগী হয়েছে এবং তিব্বৎকে চীনের অংশ হিসেবে স্বীকৃতি দিয়েছে।
ফ্রাঙ্কো কার্বোনি

ফ্রাঙ্কো এজেকিয়েল কার্বোনি (, ; জন্ম: ৪ এপ্রিল ২০০৩; ফ্রাঙ্কো কার্বোনি নামে সুপরিচিত) হলেন একজন আর্জেন্টিনীয় পেশাদার ফুটবল খেলোয়াড়। তিনি বর্তমানে ইতালীয় ক্লাব কাইয়ারি এবং আর্জেন্টিনা অনূর্ধ্ব-২০ দলের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় হিসেবে খেলেন।
২০২২ সালে, কার্বোনি আর্জেন্টিনা অনূর্ধ্ব-২০ দলের হয়ে আর্জেন্টিনার বয়সভিত্তিক পর্যায়ে অভিষেক করেছিলেন। এর পূর্বে তিনি ইতালি অনূর্ধ্ব-১৮ দলের হয়ে এক ম্যাচে অংশগ্রহণ করেছেন।
ফ্রাঙ্কো এজেকিয়েল কার্বোনি ২০০৩ সালের ৪ঠা এপ্রিল তারিখে আর্জেন্টিনার বুয়েনোস আইরেসে জন্মগ্রহণ করেছেন এবং সেখানেই তার শৈশব অতিবাহিত করেছেন।
কার্বোনি আর্জেন্টিনা অনূর্ধ্ব-২০ দলের হয়ে খেলার মাধ্যমে আর্জেন্টিনার প্রতিনিধিত্ব করেছেন। ২০২২ সালে তিনি আর্জেন্টিনা অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন। অন্যদিকে, ২০২১ সালে তিনি ইতালি অনূর্ধ্ব-১৮ দলের হয়ে ইতালির বয়সভিত্তিক দলের হয়ে এক ম্যাচে প্রতিনিধিত্ব করেছেন।
এএফআইয়ের শ্রেষ্ঠ সঙ্গীতধর্মী চলচ্চিত্র

এএফআই ১০০ বছর… ধারাবাহিকের, অংশ, এএফআইয়ের শ্রেষ্ঠ সঙ্গীতধর্মী চলচ্চিত্র মার্কিন চলচ্চিত্রের শ্রেষ্ঠ সঙ্গীতধর্মী চলচ্চিত্রের একটি তালিকা। ২০০৬ সালের ৩ সেপ্টেম্বর, হলিউড বোল-এ আমেরিকান ফিল্ম ইনস্টিটিউট দ্বারা তালিকাটি উন্মোচন করা হয়েছিল। পূর্ববর্তী বেশিরভাগ তালিকার বিপরীতে, এতে শুধুমাত্র ২৫ বিজয়ীকে অন্তর্ভুক্ত করএ হয়েছে এবং একটি টেলিভিশন প্রোগ্রামে উপস্থাপন করা হয়নি।
এএফআইয়ের ১০০ বছরের...১০০ থ্রিলার

এএফআই ১০০ বছর… ধারাবাহিকের, অংশ, এএফআইয়ের ১০০ বছরের...১০০ থ্রিলার হল মার্কিন চলচ্চিত্রের শীর্ষ ১০০টি সবচেয়ে উত্তেজনাপূর্ণ চলচ্চিত্রের তালিকা। ২০০১ সালের ১২ জুন হ্যারিসন ফোর্ড আয়োজিত একটি সিবিএস আনুষ্ঠেনের সময় আমেরিকান ফিল্ম ইনস্টিটিউট কর্তৃক তালিকাটি উন্মোচন করা হয়েছিল।
সর্বাধিক প্রতিনিধিত্বকারী পরিচালক হিশেবে আলফ্রেড হিচকক পরিচালিত নয়টি চলচ্চিত্র তালিকাভুক্ত হয়েছে।
তোহির ইউলদোশ

তোহির ইউলদোশ বা তোহির আব্দুলহালিলোভিচ ইউলদাশেভ (১৯৬৭ -২০০৯) একজন প্রাক্তন উজবেক ইসলামপন্থী জিহাদি যিনি ১৯৯৮ সালের আগস্ট মাসে জুমা নামাঙ্গানির সাথে মধ্য এশিয়ায় সক্রিয় একটি ইসলামী জিহাদি সংগঠন ইসলামিক মুভমেন্ট অফ উজবেকিস্তান (IMU) এর সহ-প্রতিষ্ঠা ছিলেন। ডিফেন্স ইন্টেলিজেন্স এজেন্সির মতে অপারেশন অ্যানাকোন্ডা চলাকালীন মার্কিন বাহিনীর বিরোধিতাকারী একজন প্রধান নেতা ছিলেন। জাতিসংঘ তাঁর আইএমইউকে একটি ইসলামী সন্ত্রাসী সংগঠন হিসেবে বিবেচনা করে। ২০০১ সালে আফগানিস্তানে একটি বিমান হামলায় IMU-এর সামরিক নেতা এবং সহ-প্রতিষ্ঠাতা জুমা নামাঙ্গানি যখন নিহত হন, তখন ইউলদোশ আইএমইউয়ের দৈনিক কার্যক্রমের দায়িত্ব নেন।
"বিবিসির তথ্য" অনুসারে ইউলদোশ জানতে পেরেছিলেন যে, ১১ সেপ্টেম্বর মার্কিন যুক্তরাষ্ট্রে হামলা করার জন্য আল কায়েদা হাইজ্যাক করা একটি বিমান ব্যবহার করার পরিকল্পনা করছে।"বিবিসি" জানিয়েছিল যে, ইউলদোশ তখন তালেবানের পররাষ্ট্রমন্ত্রী ওয়াকিল আহমেদ মুত্তাওয়াকিলকে অবহিত করেছিলেন, যিনি ২০০১ সালের ১১ সেপ্টেম্বরের আগে আল কায়েদার হামলার পরিকল্পনা সম্পর্কে মার্কিন যুক্তরাষ্ট্রকে সতর্ক করার জন্য একজন দূত পাঠিয়েছিলেন। "বিবিসির তথ্য" অনুসারে ইউলদোশ আক্রমণ সম্পর্কে মার্কিন যুক্তরাষ্ট্রকে একটি আগাম সতর্কতা শুরু করতে বলেছিলেন। কারণ তিনি উদ্বিগ্ন ছিলেন যে মার্কিন যুক্তরাষ্ট্রে আল কায়েদার হামলা আমেরিকান পাল্টা আক্রমণের সূত্রপাত করবে, যা তার গোষ্ঠীর আফগানিস্তানে নিরাপদ আশ্রয়কে ক্ষতিগ্রস্ত করবে।
আমেরিকান প্রিডেটর ড্রোন থেকে ছোড়া ক্ষেপণাস্ত্রে বাইতুল্লাহ মেহসুদ নিহত হওয়ার খবর পাওয়ার পর "এশিয়া টাইমস" জানিয়েছিল যে, ইউলদোশ বাইতুল্লাহর আদর্শিক পরামর্শদাতা ছিলেন। তোহির তার হাতে ২৫০০ জন অভিজ্ঞ যোদ্ধা রেখেছিলেন এবং বাইতুল্লাহ উজবেকদের সাথে থাকতেন। তিনি তার সবচেয়ে বড় আদর্শিক অনুপ্রেরণা হয়ে ওঠেন।
২০০৯ সালের ৩০ সেপ্টেম্বরে একজন নিজেকে ইউলদোশের দেহরক্ষী বলে দাবি করে পাকিস্তানের সংবাদপত্র "দ্য নিউজ ইন্টারন্যাশনালকে" রিপোর্ট করেছিলেন যে, মেহসুদের মৃত্যুর পরপরই ইউএস প্রিডেটর ড্রোন বিমান হামলায় ইউলদোশ নিহত হয়েছিলেন। পাকিস্তান ও মার্কিন কর্মকর্তারা পরে নিশ্চিত করে যে, ইউলদোশ ২০০৯ সালের ২৭ আগস্ট একটি বিমান হামলায় নিহত হয়েছেন। সেই ড্রোন ক্ষেপণাস্ত্র হামলায় ইউলদাশেভ একটি পা ও একটি হাত হারিয়েছিলেন বলে জানা এবং তাকে বেলুচিস্তানের ঝাব জেলার একটি বেসরকারি হাসপাতালে নিয়ে যাওয়া হয়। সেখানে তিনি ১লা অক্টোবর মারা যান। ২০১০ সালের ১৬ তারিখে আইএমইউ কর্তৃক তার মৃত্যুর আনুষ্ঠানিক ঘোষণা করা হয়।
নয়ডা সেক্টর ৫৯ মেট্রো স্টেশন

নয়ডা সেক্টর ৫৯ দিল্লি মেট্রোর ব্লু লাইনে অবস্থিত। এটি দিল্লি জাতীয় রাজধানী অঞ্চলের অন্তর্গত উত্তরপ্রদেশের গৌতম বুদ্ধ নগর জেলার নয়ডা সেক্টর ৫৯-য় অবস্থিত উত্তোলিত মেট্রো স্টেশন। ২০১৯ সালের ৯ই মার্চ তারিখে এটি সাধারণ মানুষের ব্যবহারের জন্য চালু করে দেওয়া হয়।
ওখা–বেত দ্বারকা সেতু

ওখা–বেত দ্বারকা সেতু হল ভারতের একটি নির্মাণাধীন তার আলম্বিত সেতু, যা কচ্ছ উপসাগরের বেত দ্বারকা দ্বীপ এবং ওখাকে সংযুক্ত করে। সেতুটির মোট দৈর্ঘ্য ২,৩২০ মিটার। এটি কচ্ছ উপসাগরে নির্মিত হচ্ছে।
সেতু নির্মাণের জন্য অনুমোদন কেন্দ্রীয় পরিবহণ মন্ত্রী নিতীন গডকড়ী ২০১৬ সালে প্রদান করেছিলেন। ভারতের প্রধানমন্ত্রী নরেন্দ্র মোদি ২০১৭ সালের অক্টোবর মাসে ওখা ও বেত দ্বারকার মধ্যে চার লেনের তার-স্থিত সেতুর ভিত্তিপ্রস্তর স্থাপন করেছিলেন।
ওখা–বেত দ্বারকা সেতু হল একটি তার-স্থিত সেতু, যা ইস্পাত তোরণ ব্যবহার করে নির্মিত হয়েছে। মোট দৈর্ঘ্য ২,৩২০ মিটার (৭,৬১২ ফুট), সেতুটিতে ৯০০ মিটার (২,৯৫৩ ফুট) দীর্ঘ কেন্দ্রীয় তার- স্থিত অংশ রয়েছে। ডেকটি যানবাহন চলাচলের দুটি পথ সহ যৌগিক ইস্পাত-রিইনফোর্সড কংক্রিট দিয়ে তৈরি। সেতুটির মোট প্রস্থ ২৭.২ মিটার (৮৯ ফুট), প্রতিটি দিকে ২ টি লেন এবং প্রতিটি দিকে ২.৫ মিটার (৮ ফুট) প্রশস্ত ফুটপাথ রয়েছে।
জুমা নামাঙ্গানি

জুমাবোই আহমাদজোনোভিচ খোদজিয়েভ (১৯৬৮/১৯৮৯–২০০১) একজন উজবেক ইসলামপন্থী জিহাদি ছিলেন। তিনি জুমা নামাঙ্গানি নামে অধিক পরিচিত ছিল। তাঁর যথেষ্ট অনুসারী ছিল। তিনি উজবেকিস্তানের ইসলামিক মুভমেন্ট অফ উজবেকিস্তান (আইএমইউ) এর সহ-প্রতিষ্ঠা এবং দীর্ঘদিন নেতৃত্ব দিয়েছিলেন। আইএমইউ যথেষ্ট তালেবান পৃষ্ঠপোষকতা পেয়েছিল এবং উত্তর আফগানিস্তানে স্বাধীনভাবে কাজ করার অনুমতি পেয়েছিল।
জুমাবোই তৎকালীন সোভিয়েত ইউনিয়নভুক্ত উজবেকিস্থানের নামাঙ্গানে ১৯৬৮ বা ৬৯ সালে জন্ম গ্রহণ করেন। তিনি সোভিয়েত বাহিনীর প্যারাট্রুপার ছিলেন। ১৯৭৯ সালে সোভিয়েত আফগান যুদ্ধ শুরু হলে সোভিয়েত তাদের জাতীয় সৈন্যদের ব্যবহার না করে তাদের আওতাভুক্ত মধ্য এশিয়ার অন্যান্য মুসলিম প্রজাতন্ত্রগুলো থেকে হাজার হাজার সৈন্য সংগ্রহ করে যুদ্ধে প্রেরণ করে। এরা সোভিয়েত ইউনিয়নের হয়ে আফগান মুজাহেদিনের সাথে লড়াই করতে যায়। এই সৈনিকদের অনেকেই তখন তাদের বিরোধী মুসলিম মুজাহিদদের ধার্মিকতায় বিমুগ্ধ হয়ে বাড়ি ফিরে আসেন এবং নিজেদের ধর্মীয়, সাংস্কৃতিক ও ভাষাগত বৈশিষ্ট্য সম্পর্কে সচেতন হতে থাকেন, যে ব্যাপারে মস্কো তাদের অন্ধকারে রেখেছিল। তারা নিজেদের ধর্মীয় স্বকীয়তা ও জাতিগত স্বাধীনতার ব্যাপারে সচেতন হতে থাকে।
আফগানিস্তান যুদ্ধে জুমাবোইকে পাঠানো হয়েছিল যুদ্ধের পর তিনি উজবেকিস্তানের ফারগানা উপত্যকায় তার নিজ শহর নামাঙ্গানে ফিরে আসেন এবং নিজস্ব অভিজ্ঞতার আলোকে জিহাদের ব্যাপারে আগ্রহী হয়ে ওঠেন। সেই উদ্দেশ্যে তিনি স্থানীয় ইসলামপন্থি নেতা তৌহির ইউলদাশেভের সাথে যুক্ত হন। ১৯৯১ সালে সোভিয়েত ভাঙ্গনের ফলে আকস্মিকভাবে উজবেকিস্তান স্বাধীন হয়ে গেলে দেশটি অস্থিতিশীল হতে থাকে। সেই সুযোগে ইউলদেশেভ এবং খোজায়েভ আদোলাত (বিচার) নামে একটি সালাফি জিহাদি দল প্রতিষ্ঠা করেন।
আদোলাত নামাঙ্গানের কর্তৃত্ব গ্রহণ করে এবং সেখানে দ্রুত শরিয়া আইন আরোপের মাধ্যমে শৃঙ্খলা ও নিরাপত্তা প্রতিষ্ঠা করে। এর ফলে সদ্য প্রতিষ্ঠিত প্রেসিডেন্ট করিমভকে উপেক্ষা করে ক্রমবর্ধমান আদোলাত দৃঢ়তাপূর্ণ ও প্রভাবশালী হয়ে ওঠে। যার ফলে করিমভ উজবেকিস্তানে শরিয়া আরোপ করতে বাধ্য হয়। কিন্তু ১৯৯২ সালে করিমভ তাসখন্দে তার কর্তৃত্বকে সফলভাবে শক্তিশালী করতে সক্ষম হন এবং আদোলাতকে নিষিদ্ধ করে ফারগানা উপত্যকা অঞ্চলের উপর কেন্দ্রীয় নিয়ন্ত্রণ পুনঃপ্রতিষ্ঠা করেন।
ফারগানা উপত্যকায় নিয়ন্ত্রণ হারালে গ্রেপ্তার এড়াতে ১৯৯২ সালে জুমাবোই তাজিকিস্তানে চলে যান। তখন সেখানে রক্তক্ষয়ী গৃহযুদ্ধ চলছিল। সেখানে গিয়ে তিনি ইসলামপন্থী নেতা সাইদ আবদুল্লাহ নুরির ইসলামিক রেনেসাঁ পার্টি অফ তাজিকিস্তানে (IRPT) যোগ দেন। আফগানিস্তানে নামাঙ্গানির যুদ্ধের অভিজ্ঞতা থাকার কারণে IRPT তাকে পার্বত্য তাভিলদারা উপত্যকা অঞ্চলে সক্রিয় ইউনিটের কমান্ডের দায়িত্ব দিয়েছিল। এই দায়িত্বে তিনি যথেষ্ট সফলও হয়েছিলেন। ১৯৯৭ সালে ইমোমালি রহমনভ এবং IRPT চুক্তিবদ্ধ হয়ে ক্ষমতা ভাগাভাগি করতে সম্মত হন। এই ঘটনায় তাজিক ইসলামপন্থীদের প্রতি হতাশ হয়ে নামাঙ্গানি তৌহির ইউলদেশিভকে সাথে নিয়ে ১৯৯৮ সালে ইসলামিক মুভমেন্ট অফ উজবেকিস্তান বা আইএমইউ গঠন করেন।
২০০১ সালে আফগানিস্তানে একটি বিমান হামলায় জুমাবোই নিহত হন।
নয়ডা সেক্টর ৬২ মেট্রো স্টেশন

নয়ডা সেক্টর ৬২ মেট্রো স্টেশন দিল্লি মেট্রোর ব্লু লাইনে অবস্থিত। এটি দিল্লি জাতীয় রাজধানী অঞ্চলের অন্তর্গত উত্তরপ্রদেশের গৌতম বুদ্ধ নগর জেলার নয়ডা সেক্টর ৬২-তে অবস্থিত উত্তোলিত মেট্রো স্টেশন। ২০১৯ সালের ৯ই মার্চ তারিখে এটি সাধারণ মানুষের ব্যবহারের জন্য চালু করে দেওয়া হয়।
বিস্ট অফ বোডমিন মুর

ব্রিটিশ লোককাহিনীতে, দ্য বিস্ট অফ বোডমিন মুর, ( ) হল একটি ফ্যান্টম বন্য বিড়াল যা দক্ষিণ পশ্চিম ব্রিটেনের কর্নওয়ালে বসবাস করতে পারে। বডমিন মুর 1978 সালের পর কথিত দর্শনের কেন্দ্রে পরিণত হয়, মাঝে মাঝে বিকৃত নিহত পশুসম্পদ নিয়ে খবর পাওয়া যায়; একই অঞ্চলের কথিত প্যান্থার / চিতাবাঘের মতো কালো বিড়ালগুলি বিস্ট অফ বোডমিন মুর নামে পরিচিত।
সাধারণত, বিজ্ঞানীরা এই ধরনের দাবি প্রত্যাখ্যান করেন কারণ একটি প্রজনন জনসংখ্যা বজায় রাখার জন্য প্রয়োজনীয় সংখ্যক সংখ্যার কারণে এবং জলবায়ু এবং খাদ্য সরবরাহের সমস্যাগুলি রিপোর্ট করা আবাসস্থলগুলিতে এই ধরনের কথিত প্রাণীদের বেঁচে থাকাকে অসম্ভব করে তুলবে।
ভারত মহিলা জাতীয় অনূর্ধ্ব-১৭ ফুটবল দল

ভারতীয় মহিলা জাতীয় অনূর্ধ্ব-১৭ ফুটবল দল আন্তর্জাতিক মহিলা অনূর্ধ্ব-১৭ ফুটবলে ভারতের প্রতিনিধিত্ব করে। দলটি ভারতের ফুটবলের নিয়ন্ত্রক সংস্থা সর্বভারতীয় ফুটবল ফেডারেশন (এআইএফএফ) দ্বারা নিয়ন্ত্রিত। ফেডারেশনটি বর্তমানে এশিয়ান ফুটবল কনফেডারেশন (AFC) এবং আঞ্চলিক দক্ষিণ এশীয় ফুটবল ফেডারেশন (SAFF) এর সদস্য।
দলটি শুধুমাত্র একবার AFC অনূর্ধ্ব-17 মহিলা চ্যাম্পিয়নশিপে অংশ নিয়েছে, টুর্নামেন্টের উদ্বোধনী সংস্করণে ফিরে এসেছে।
ফিফা প্রথম 2008 সালে অনূর্ধ্ব-17 মহিলা বিশ্বকাপের আয়োজন করে এবং তারপর থেকে প্রতি জোড় বছরে এটি আয়োজন করে। এশিয়া থেকে, AFC অনূর্ধ্ব-16 মহিলা চ্যাম্পিয়নশিপের শীর্ষ তিনটি দল বিশ্বকাপের জন্য যোগ্যতা অর্জন করে, কিন্তু ভারত 2007 সংস্করণ থেকে 2017 সাল পর্যন্ত কোনো AFC চ্যাম্পিয়নশিপের যোগ্যতা অর্জন করতে ব্যর্থ হয়, এইভাবে বিশ্বকাপের প্রথম ছয়টি সংস্করণের জন্য যোগ্যতা অর্জন করতে ব্যর্থ হয়।
ভারত 2022 ফিফা অনূর্ধ্ব-17 মহিলা বিশ্বকাপের আয়োজক হিসাবে নির্বাচিত হয়েছে এবং এইভাবে স্বয়ংক্রিয়ভাবে টুর্নামেন্টের জন্য যোগ্যতা অর্জন করেছে। বিশ্বকাপে তাদের প্রথম অংশগ্রহণ হওয়ার কথা ছিল, কিন্তু অল ইন্ডিয়া ফুটবল ফেডারেশন ফিফা কর্তৃক স্থগিত হওয়ার পর এবং ভারতের কাছ থেকে টুর্নামেন্টের আয়োজক অধিকার কেড়ে নেওয়ার পর তাদের অংশগ্রহণ হুমকির মুখে পড়ে। যাইহোক, AIFF পরে ফিফা দ্বারা পুনর্বহাল করা হয় এবং টুর্নামেন্টের অধিকার ভারতকে ফিরিয়ে দেওয়া হয়, টুর্নামেন্টে তাদের অংশগ্রহণ নিশ্চিত করে।
ভারতীয় মহিলা লিগ

ভারতীয় মহিলা লিগ () বা সংক্ষেপে আইডব্লিউএল (IWL) হল ভারতীয় ফুটবলে মহিলাদের শীর্ষ স্তরের পেশাদার ফুটবল লিগ। এটি হিরো মোটোকর্পের সাথে স্পনসরশিপ সম্পর্কের জন্য হিরো ইন্ডিয়ান উইমেনস লিগ নামে পরিচিত। ২০১৬ সালে প্রতিষ্ঠিত, বর্তমানে সারা দেশ থেকে মোট ৭টি দল এই লিগে অংশগ্রহণ করে।
প্রতিযোগিতাটি ২০১৪ সাল থেকে পরিকল্পনা করা হয়েছিল এবং ২০১৬ সালে প্রতিষ্ঠিত হয়েছিল, প্রথম মৌসুম অক্টোবর ২০১৬ থেকে কটকে শুরু হয়েছিল। ভারত জাতীয় দলের খেলোয়াড়দের দক্ষতা ও খেলোয়াড় নির্বাচন বাড়ানোর লক্ষ্যে মহিলাদের জন্য ভারতের প্রথম পেশাদার ফুটবল লিগ হিসেবে লিগটি চালু করা হয়েছিল। ২০১৯-২০ সাল থেকে, যে ক্লাবগুলি চ্যাম্পিয়ন হয়েছে তাদের এএফসি মহিলা ক্লাব চ্যাম্পিয়নশিপে খেলার সুযোগ দেওয়া হয়েছে, যা এশিয়ার শীর্ষ স্তরের মহিলা ক্লাব ফুটবল প্রতিযোগিতা৷
এখন পর্যন্ত ৬টি ক্লাব চ্যাম্পিয়ন হয়েছে : ইস্টার্ন স্পোর্টিং ইউনিয়ন, রাইজিং স্টুডেন্টস ক্লাব, সেতু, ওড়িশা, ইস্টবেঙ্গল এবং গোকুলাম কেরালা। এর মধ্যে গোকুলাম কেরালা সর্বোচ্চ ৩টি চ্যাম্পিয়নশিপ ট্রফি জিতেছে।
২০১৬–১৭ থেকে ২০২১–২২ মৌসুম পর্যন্ত প্রতিযোগিতার বিন্যাস প্রাথমিক মৌসুম থেকে পরিবর্তন হয়েছিলো, তবে বেশিরভাগই নক-আউট টুর্নামেন্ট হিসাবে খেলা হয়েছিল যেখানে ৪টি দল একক রাউন্ড-রবিন বিন্যাসে খেলা গ্রুপ পর্বের মাধ্যমে একক-লেগ সেমি-ফাইনালের জন্য যোগ্যতা অর্জন করেছিল এবং শেষ পর্যন্ত একটিকে বিজয়ী দল হিসেবে ঘোষণা করা হবে। ফাইনালে জিতে যায় তারাই হবে চ্যাম্পিয়ন। বর্তমানে, প্রতিযোগিতাটি একক ভেন্যুতে খেলা ১২টি রাউন্ডের একক রাউন্ড-রবিন লিগ বিন্যাস অনুসরণ করে। নিজ নিজ রাজ্যের টুর্নামেন্টের বিজয়ীদল, পূর্ববর্তী মৌসুমের শীর্ষ চারটি দল সহ, লিগে সরাসরি যোগ্যতা অর্জন করেছিলো। ২০২৩–২৪ মৌসুম থেকে একটি দ্বৈত রাউন্ড-রবিন বিন্যাসে খেলা হয়, প্রতিটি ক্লাব অন্য দুইবার খেলে, একবার ঘরে এবং একবার বাইরে, মোট ১২টি ম্যাচের জন্য। এটি প্রথম আইডব্লিউএল সিজন যা হোম এবং অ্যাওয়ে ভিত্তিতে খেলা হয়, কারণ এখন পর্যন্ত সমস্ত মৌসুম কেন্দ্রীভূত ভেন্যুতে অনুষ্ঠিত হয়েছিলো।
লিগের প্রথম চারটি মৌসুম টিভি সম্প্রচারের অভাব ছিল এবং ম্যাচগুলি ইউটিউব চ্যানেল এবং ভারতীয় ফুটবলের ফেসবুক পেজে সরাসরি সম্প্রচার করা হয়েছিল । ভারতীয় ফুটবলের টুইটার প্রোফাইলেও ম্যাচের লাইভ আপডেট পাওয়া যায় । ২০২২ সালে, এআইএফএফ আইডব্লিউএল- এর পঞ্চম আসর সম্প্রচারের জন্য ইউরোস্পোর্টের সাথে একটি চুক্তিতে পৌঁছেছিল, কিন্তু মোট ৬৬ টি ম্যাচের মধ্যে মাত্র ৩০ টি ম্যাচই সম্প্রচার করা হয়েছিল।
ক্যান্টনমেন্ট বোর্ড বালিকা উচ্চ বিদ্যালয়, রংপুর

ক্যান্টনমেন্ট বোর্ড বালিকা উচ্চ বিদ্যালয় হচ্ছে বাংলাদেশের রংপুর জেলার রংপুর মহানগরের রংপুর সেনানিবাসে অবস্থিত একটি সেনাবাহিনী পরিচালিত মাধ্যমিক বিদ্যালয়। বিদ্যালয়টি প্রতিষ্ঠিত হয় ১৯৯৫ সালে।
১৯৯৫ সালে রংপুরের শিক্ষার মান বৃদ্ধির উদ্দেশ্যে রংপুর ক্যান্টনমেন্ট বোর্ডের উদ্যোগে একটি জুনিয়র স্কুল প্রতিষ্ঠা করা হয়; যার অর্থায়নের ভার ছিলো সামরিক ভূমি ও সেনানিবাস অধিদপ্তরের হাতে। "ক্যান্টনমেন্ট জুনিয়র গার্লস স্কুল" নামে কার্যক্রম শুরু করা প্রতিষ্ঠানটিকে ২০০৫ সালে হাই স্কুলে রূপান্তর করা হয় ও নাম পরিবর্তন করে "ক্যান্টনমেন্ট বোর্ড বালিকা উচ্চ বিদ্যালয়" রাখা হয়। তৎকালীন স্টেশন কমান্ডার ও ক্যান্টনমেন্ট এক্সিকিউটিভ অফিসার আ. জ. ম. বজলুল হকের পরিকল্পনা ও সম্মতিক্রমে এটি প্রতিষ্ঠা লাভ করে।
বিদ্যালয়টি মূলত একটি প্রাথমিক বিদ্যালয় সংযুক্ত মাধ্যমিক বিদ্যালয়। বর্তমানে এ বিদ্যালয়ে ১ম থেকে ১০ম শ্রেণি পর্যন্ত শিক্ষাদান করা হয়।
বিদ্যালয়টিতে শুধুমাত্র মেয়েদের অধ্যয়নের সুযোগ থাকে। তবে, পঞ্চম শ্রেণি পর্যন্ত ছেলেদের অধ্যয়নের সুযোগ রয়েছে।
বিদ্যালয়ে পাবলিক পরীক্ষায় অংশগ্রহণকারী শিক্ষার্থীদের পাশের হারের তালিকাঃ 
শিক্ষার্থীদের খেলাধুলার জন্য মাঠ রয়েছে, যা মূল ভবনের সামনেই অবস্থিত। মাঠটি বিদ্যালয়ের বার্ষিক ক্রীড়া প্রতিযোগিতা, আন্তঃশ্রেণী ক্রীড়া প্রতিযোগিতা, আন্তঃহাউজ ক্রীড়া প্রতিযোগিতা আয়োজনে ব্যবহৃত হয়। 
বিদ্যালয়ে পদার্থবিজ্ঞান, রসায়নবিজ্ঞান, জীববিজ্ঞান, কম্পিউটার ইত্যাদি বিষয়ে শিক্ষার্থীদের গবেষণার জন্য রয়েছে ল্যাব। এসব ল্যাবে বহু মূল্যবান যন্ত্রপাতি রয়েছে। শিক্ষার্থীদের ব্যবহারিক বিষয়ে জ্ঞান লাভের জন্য এসব উপকরণ ব্যবহৃত হয়। 
বিদ্যালয়টিতে রয়েছে বিশাল একটি গ্রন্থাগার। এতে রয়েছে বিভিন্ন ধরনের নামী-দামী কয়েক হাজার বই। শিক্ষার্থীরা এখানে স্বাচ্ছন্দ্যে বসে পড়তে পারে এবং তাদের পছন্দের বই নির্দিষ্ট সময়ের জন্য বাড়ি নিয়ে যেতে পারে। 
বছরজুড়েই বিদ্যালয়ে নানা রকম সাংস্কৃতিক কর্মকাণ্ড পালন করা হয়। শহীদ দিবস, স্বাধীনতা দিবস, বিজয় দিবস, জাতির জনকের জন্মদিন ও বিভিন্ন রাষ্ট্রীয় অনুষ্ঠান যথাযথ মর্যাদার সাথে পালিত হয়। বর্ষবরণ, বাসন্তী উৎসব ইত্যাদি নানা রকম অনুষ্ঠান শিক্ষার্থী-শিক্ষক সম্মিলিতভাবে পালন করে। এছাড়াও প্রতি বছরই আয়োজিত হয় শিক্ষা সফর।
রেডিও রিসিভার

রেডিও রিসিভার যা সহজভাবে রেডিও বা বেতার নামেও পরিচিত, একটি এমন ইলেকট্রনিক ডিভাইস যা বাতাসে ভেসে থাকা রেডিও তরঙ্গ গ্রহণ করে এবং এর দ্বারা বাহিত তথ্যকে একটি ব্যবহারযোগ্য আকারে রূপান্তর করে শোনার উপযোগী করে তোলে।
এটি একটি অ্যান্টিনার সাথে ব্যবহৃত হয়। অ্যান্টেনা রেডিও তরঙ্গকে (রেডিও ফ্রিকোয়েন্সির ইলেক্ট্রোম্যাগনেটিক তরঙ্গ) বাধা প্রদান করে রুখে দিয়ে তার ক্ষুদ্র বিকল্প স্রোতে রূপান্তর করে এটিকে রিসিভারে প্রয়োগ করা হয় এবং তা থেকে রিসিভার পছন্দসই তথ্য বের করে, যা আওয়াজ হয়ে বের হয়। রিসিভার ইলেকট্রনিক ফিল্টার ব্যবহার করে কাঙ্খিত রেডিও ফ্রিকোয়েন্সি সিগন্যালকে অ্যান্টেনা দ্বারা তোলা অন্য সব সিগন্যাল থেকে আলাদা করতে একটি ইলেকট্রনিক অ্যামপ্লিফায়ার ব্যবহার করে, যা আরো প্রক্রিয়াকরণের মাধ্যমে সিগন্যালের শক্তি বাড়িয়ে অবশেষে ডিমোডুলেশনের মাধ্যমে কাঙ্খিত তথ্য পুনরুদ্ধার করে।
রেডিও রিসিভার হল রেডিও ব্যবহৃত সমস্ত সিস্টেমের অপরিহার্য উপাদান যা ব্যতীত রেডিও সিস্টেম সম্পূর্ণ অচল। রিসিভার দ্বারা উৎপাদিত তথ্য-শব্দ, ভিডিও (টেলিভিশন) বা ডিজিটাল ডেটা আকারে হতে পারে।
একটি রেডিও রিসিভার ইলেকট্রনিক সরঞ্জামের একটি পৃথক টুকরা বা অন্য ডিভাইসের মধ্যে একটি ইলেকট্রনিক সার্কিট হতেও পারে। বেশিরভাগ লোকের কাছে সবচেয়ে পরিচিত রেডিও রিসিভার হল একটি ব্রডকাস্ট রেডিও রিসিভার, যা রেডিও সম্প্রচার স্টেশন থেকে প্রেরিত শব্দ পুনরুত্পাদন করে। ঐতিহাসিকভাবে এটিই প্রথম গণ-বাজার রেডিও অ্যাপ্লিকেশন। একটি ব্রডকাস্ট রিসিভারকে সাধারণত "রেডিও" বলা হয়। তবে রেডিও রিসিভারগুলি বর্তমান আধুনিক প্রযুক্তির অন্যান্য ক্ষেত্র যেমন: টেলিভিশন, সেল ফোন, ওয়্যারলেস মডেম, রেডিও ঘড়ি এবং যোগাযোগের অন্যান্য উপাদান, রিমোট কন্ট্রোল এবং ওয়্যারলেস নেটওয়ার্কিং সিস্টেমে খুব ব্যাপকভাবে ব্যবহৃত হয়।
রঙিন টিভি

রঙিন টিভি (Rongeeen tv) হলো শিশুদের একটি বিনোদনমূলক ও শিক্ষামূলক বাংলা ভাষার ভারতীয় টেলিভিশন চ্যানেল। ১২ জুন ২০১৯ সালে চ্যানেলটি লঞ্চ হয়েছিল।
কাইতো ইয়াসুই

কাইতো ইয়াসুই (, ; জন্ম: ৯ ফেব্রুয়ারি ২০০০) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব উরাওয়া রেড ডায়মন্ডসের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেলেন।
কাইতো ইয়াসুই ২০০০ সালের ৯ই ফেব্রুয়ারি তারিখে জাপানের সাইতামা প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।
হংকং বিজ্ঞান ও প্রযুক্তি বিশ্ববিদ্যালয়

হংকং বিজ্ঞান ও প্রযুক্তি বিশ্ববিদ্যালয় বা হংকং ইউনিভার্সিটি অফ সায়েন্স অ্যান্ড টেকনোলজি (HKUST) হল হংকং- এর নিউ টেরিটরিতে অবস্থিত একটি পাবলিক রিসার্চ বিশ্ববিদ্যালয়। এটি ১৯৯১ সালে ব্রিটিশ হংকং সরকার কর্তৃক প্রতিষ্ঠিত হয় এবং এটি ছিল তৎকালীন সেই ভূখণ্ডের বিশ্ববিদ্যালয়ের মর্যাদাপ্রাপ্ত তৃতীয় প্রতিষ্ঠান।
HKUST সাধারণত বিশ্বের দ্রুততম ক্রমবর্ধমান বিশ্ববিদ্যালয়গুলির একটি বলে বিবেচিত হয়। ২০১৮ সালে বিশ্ববিদ্যালয়টি "কিউএস ওয়ার্ল্ড ইউনিভার্সিটি র্যাঙ্কিঙে" এশিয়ায় সপ্তম এবং "দ্য টাইমস" পত্রিকার পরিসংখ্যানে তৃতীয় স্থান এবং আন্তর্জাতিকভাবে শীর্ষ 40 এর আশেপাশে ছিল। এটি কিউএস ওয়ার্ল্ড র্যাঙ্কিং ২০২১- এ বিশ্বে 2৭তম এবং হংকং-এ দ্বিতীয় স্থানে ছিল। এছাড়াও ২০১৯ এটি সালে "টাইমস হায়ার এডুকেশন ইয়ং ইউনিভার্সিটি র‍্যাঙ্কিংয়ে" প্রথম এবং ২০২০ সালে "কিউএস বিশ্বের অনূর্ধ্ব-50 বিশ্ববিদ্যালয়গুলির" পরিসংখ্যানে দ্বিতীয় স্থানে ছিল।
বর্তমান বিশ্ববিদ্যালয়টি চারটি প্রধান একাডেমিক স্কুল নিয়ে গঠিত, যেখানে বিজ্ঞান, প্রকৌশল, ব্যবসা ও ব্যবস্থাপনা, মানবিক এবং সামাজিক বিজ্ঞানের প্রোগ্রাম অনুষ্ঠিত হয়।
ওখা, গুজরাত

ওখা হল ভারতের গুজরাত রাজ্যের দেবভূমি দ্বারকা জেলার একটি উপকূলীয় শহর। এখানে একটি সমুদ্র বন্দর রয়েছে। ওখা বন্দর থেকে প্রায় ৩০ কিমি দক্ষিণে দ্বারকা ও ২.৯ কিমি প্রস্ত একটি ছোট খাঁড়ি বিপরীতে বেত দ্বারকা দ্বীপ অবস্থিত। বেত দ্বারকা কৃষ্ণের মন্দিরের কারণে একটি প্রধান হিন্দু তীর্থস্থান।
এই শহরের উল্লেখ প্রাচীন ভারতীয় মহাকাব্য সাহিত্যে পাওয়া যায়। এটি কৃষ্ণ ও ঊষার (গুজরাতি ভাষায় ওখা বলা হয়) নাতি অনিরুদ্ধের সঙ্গে বানাসুরের কন্যার বিয়ের গল্পের সহিত জড়িত। অষ্টাদশ শতাব্দীর গুজরাতি আখ্যানা, প্রেমানন্দ ভট্টের "ওখহারান" শিরোনামে একই কাহিনী বর্ণনা করা হয়েছে।
দ্বারকা ও বেত দ্বারকা সহ ওখা বরোদা রাজ্যের গায়কওয়াড়দের অধীনে ছিল। ১৮৫৭ সালের ভারতীয় বিদ্রোহের সময়, বাঘেররা ১৮৫৮ সালে অঞ্চলটি দখল করে। পরে ব্রিটিশ, গায়কওয়াড় এবং অন্যান্য রাজ্যের সৈন্যদের যৌথ আক্রমণের মাধ্যমে বিদ্রোহীদের উৎখাত করা হয়েছিল এবং অঞ্চলটি ১৮৫৯ সালে পুনরুদ্ধার করা হয়েছিল।
ওখা গুজরাতের একটি ব্যস্ত ও ঐতিহাসিক বন্দর, যা কৌশলগতভাবে অবস্থিত। এটি ঐতিহাসিকভাবে ভারতের পশ্চিম উপকূলে প্রথম বন্দর ছিল, যেটি আরব থেকে উপকূল বরাবর ভ্রমণকারী একটি জাহাজের মুখোমুখি হয়েছিল। ওখায় ভারতীয় নৌবাহিনী, ভারতীয় উপকূলরক্ষী বাহিনী, ভারতীয় কাস্টমস ও গুজরাত সামুদ্রিক পুলিশের ক্রজক্রম কার্যক্রম পরিচালনাকারী কমান্ড কেন্দ্র রয়েছে। ওখা বন্দর গুজরাতের তাপবিদ্যুৎ কেন্দ্র এবং টাটা কেমিক্যালসের সোডা অ্যাশ প্ল্যান্টের জন্য ইন্দোনেশিয়া থেকে মূলত লিগনাইট আমদানি করে। ওখায় একটি অটোমোবাইল-অ্যাসেম্বলি কারখানা আছে। মাছ ধরা ও লবণ প্রক্রিয়াজাতকরণ শিল্পও রয়েছে।
বোডমিন মুর

বডমিন মুর ( : "গুন ব্রেন"
) উত্তর-পূর্ব কর্নওয়াল, ইংল্যান্ডের একটি গ্রানাইট মুরল্যান্ড। এটি আকারে এবং ভূতাত্ত্বিক ইতিহাসের কার্বোনিফেরাস সময়কালের। এর মধ্যে রয়েছে ব্রাউন উইলি, কর্নওয়ালের সর্বোচ্চ বিন্দু এবং রাফ টর, একটি সামান্য নিচু চূড়া। কর্নওয়ালের অনেক নদীর উৎস রয়েছে এখানে। এখানে নিওলিথিক যুগ থেকে বসবাস শুরু হয়েছে, যখন আদিম কৃষকরা গাছ পরিষ্কার করত এবং জমি চাষ করা শুরু করেছিল। তারা তাদের মেগালিথিক স্মৃতিস্তম্ভ, কুঁড়েঘরের বৃত্ত এবং কেয়ারন এবং ব্রোঞ্জ যুগের সংস্কৃতি যেটি অনুসরণ করে তা আরও কেয়ারন এবং আরও পাথরের বৃত্ত এবং পাথরের সারি ছেড়ে চলে গেছে। মধ্যযুগীয় এবং আধুনিক সময়ে, প্রায় সমস্ত বন, (কর্নিশ নাম গুন ব্রেন মানে কাঠের মুর), বিলুপ্ত হয়ে গিয়েছিল এবং পশুপালন প্রাধান্য পেয়েছিল
বডমিন মুর নামটি তুলনামূলকভাবে সাম্প্রতিক। 28 নভেম্বর 1812 এর "রয়্যাল কর্নওয়াল গেজেটে" একটি প্রাথমিক উল্লেখ রয়েছে। উচ্চভূমি অঞ্চলটি পূর্বে ফোওয়ে নদীর নাম অনুসারে ফোওয়ে মুর নামে পরিচিত ছিল, যা এর মধ্যে উঠেছিল।
যুগ (হিন্দু দর্শন)

যুগ (), হিন্দুধর্মে, সাধারণত সময়ের বয়স নির্দেশ করতে ব্যবহৃত হয়। ঋগ্বেদে, যুগ জন্মকে বোঝায়, দীর্ঘ সময়কাল, খুব সংক্ষিপ্ত সময়কাল বা সংযোজক। মহাভারতে, যুগ ও কল্প (ব্রহ্মার এক দিন) শব্দগুলি পরস্পর বিনিময়যোগ্যভাবে ব্যবহার করা হয়েছে সৃষ্টি ও ধ্বংসের চক্রকে বর্ণনা করার জন্য।
সূর্যসিদ্ধান্ত ও ভগবদ্গীতা অনুসারে, "যুগ" ও "বয়স" নামগুলি সাধারণত চতুর্যুগ (কৃতযুগ বা সত্য যুগ, ত্রেতা যুগ, দ্বাপর যুগ ও কলি যুগ) বা "চারটি যুগচক্র" কে নির্দেশ করে।
বেত দ্বারকা

বেত দ্বারকা বা শঙ্খধর হল ভারতের গুজরাত রাজ্যের ওখার উপকূল থেকে ৩ কিমি (২ মাইল) দূরে কচ্ছ উপসাগরের মুখে অবস্থিত একটি জনবসতিপূর্ণ দ্বীপ। দ্বীপটি উত্তর-পশ্চিম থেকে দক্ষিণ-পূর্ব ১৩ কিমি (৮ মাইল) লম্বা এবং পূর্ব-পশ্চিম গড় প্রস্থ ৪ কিমি (২ মাইল)। এটি দ্বারকা শহরের ৩০ কিমি (১৯ মাইল) উত্তরে অবস্থিত বেলেপাথরের একটি স্ট্রিপ।
ওখা থেকে ফেরি পরিষেবার মাধ্যমে বেত দ্বারকা যাওয়া যায়। ওখা ও বেত দ্বারকার মধ্যে গুজরাটের প্রথম সমুদ্র সেতু নির্মাণাধীন রয়েছে। ২ কিলোমিটাররে (১ মাইল) বেশি দীর্ঘ সমুদ্র সেতুর জন্য অনুমান করা হয়েছে ₹ ৯৬২ কোটি টাকা।
রঠসভা

রঠসভা (সংক্ষেপণ: NAT; , , ), থাইল্যান্ড সরকারের দ্বিকক্ষ বিশিষ্ট আইনসভা। এটি সপ্পায়-সভাস্থান, দুসিৎ জেলা, ব্যাংকক -এ অনুষ্ঠিত হয়।
থাইল্যান্ডের প্রথম সংবিধান গৃহীত হওয়ার পরে ১৯৩২ সালে রঠসভা প্রতিষ্ঠিত হয়েছিল, যা থাইল্যান্ডকে একটি নিরঙ্কুশ রাজতন্ত্র থেকে একটি সাংবিধানিক রাজতন্ত্রে রূপান্তরিত করেছিল।
২০১৩ সালের রাজনৈতিক সঙ্কটের সময়, প্রধানমন্ত্রী ইংলাক সিনাওয়াত্রা দ্বারা প্রতিনিধি পরিষদ ভেঙে দেওয়া হয়েছিল, যিনি সাংবিধানিক আদালত কর্তৃক বাতিল না হওয়া পর্যন্ত ২ ফেব্রুয়ারি ২০১৪ তারিখে নির্বাচনের আহ্বান জানিয়েছিলেন। ২০১৪ "সালের অভ্যুত্থানের" পরে, ২০১৪ সালের সংবিধান অনুযায়ী জাতীয় পরিষদ সামরিক-সমর্থিত, এককক্ষ বিশিষ্ট জাতীয় আইনসভা দ্বারা প্রতিস্থাপিত হয়েছিল।
এপ্রিল ২০১৭ সালে ২০১৭ সালের সংবিধান জারি হওয়ার পরে, রঠসভা পুনঃপ্রতিষ্ঠিত হয়েছিল কিন্তু সংবিধানটি ২০১৯ সালের সাধারণ নির্বাচনের পরে রঠসভা গঠিত না হওয়া পর্যন্ত সামরিক জাতীয় আইনসভাকে অস্থায়ীভাবে বহাল থাকার অনুমতি দেয়।
অপারেশন দ্বারকা

অপারেশন দ্বারকা ১৯৬৫ সালের ৭ এবং ৮ সেপ্টেম্বর ভারতীয় উপকূলীয় শহর দ্বারকা আক্রমণ করার জন্য পাকিস্তান নৌবাহিনীর একটি নৌ অভিযান ছিল। এটি ভারত-পাকিস্তান যুদ্ধে পাকিস্তান নৌবাহিনীর প্রথম অংশগ্রহণ।
কাশ্মীর নিয়ে ভারত ও পাকিস্তানের মধ্যে ১৯৬৫ সালের ভারত-পাকিস্তান যুদ্ধ শুরু হওয়ার সাথে সাথে উভয় দেশের সেনাবাহিনী এবং বিমান বাহিনী পাঞ্জাব এবং কাশ্মীরের অঞ্চলে তীব্র লড়াইয়ে জড়িত ছিল। দক্ষিণ ফ্রন্টে চাপ কমানোর জন্য, পাকিস্তান ভারতীয় উপকূলে হামলা চালাতে তার নৌবাহিনী পাঠানোর সিদ্ধান্ত নেয়। আক্রমণের প্রাথমিক উদ্দেশ্য স্পষ্টতই ছিল দ্বারকার রাডার স্টেশন ধ্বংস করা যা পাকিস্তানী নৌ গোয়েন্দাদের দ্বারা বিশ্বাস করা হয়েছিল যে ভারতীয়। পাকিস্তানি হাইকমান্ডও আশা করেছিল যে ভারতীয় বিমানবাহিনীর অপারেশনগুলি উত্তর দিক থেকে সরিয়ে দেবে।
পাকিস্তান নৌবাহিনীর মিশনের উদ্দেশ্য ছিল:
পরিশেষে, পাকিস্তান নৌবাহিনী এই উদ্দেশ্যগুলি অর্জনে ব্যর্থ হয়।
বাংলাদেশ প্রিমিয়ার লিগের ভেন্যু তালিকা

এটি এমন একটি তালিকা, যেখানে সমস্ত ভেন্যুগুলির যা কমপক্ষে একটি করে বাংলাদেশ প্রিমিয়ার লিগের ম্যাচ আয়োজন করা থাকে। সব মৌসুমেই ম্যাচগুলো বেশির ভাগ অনুষ্ঠিত হয় শের-ই-বাংলা জাতীয় ক্রিকেট স্টেডিয়ামে। এখন পর্যন্ত প্লে-অফ এবং ৮ মৌসুমের সবকটি ফাইনালই ঢাকায় অনুষ্ঠিত হয়েছে।
খুলনার শেখ আবু নাসের স্টেডিয়াম এবং চট্টগ্রামের এম এ আজিজ স্টেডিয়াম শুধুমাত্র ২য় সংস্করণের জন্য ব্যবহার করা হয়েছিল।
সিলেট আন্তর্জাতিক ক্রিকেট স্টেডিয়ামে ৫ম আসর থেকে সীমিত সংখ্যক ম্যাচ অনুষ্ঠিত হচ্ছে।
জালালাবাদ ক্যান্টনমেন্ট বোর্ড হাই স্কুল, সিলেট

১৯৮০ সালে সিলেটের শিক্ষার মান বৃদ্ধির উদ্দেশ্যে জালালাবাদ ক্যান্টনমেন্ট বোর্ডের উদ্যোগে একটি জুনিয়র স্কুল প্রতিষ্ঠা করা হয়; যার অর্থায়নের ভার ছিলো সামরিক ভূমি ও সেনানিবাস অধিদপ্তরের হাতে। "ক্যান্টনমেন্ট জুনিয়র স্কুল" নামে কার্যক্রম শুরু করা প্রতিষ্ঠানটিকে ১৯৮৫ সালে মাধ্যমিক বিদ্যালয়ে রূপান্তর করা হয় ও নাম পরিবর্তন করে "জালালাবাদ ক্যান্টনমেন্ট বোর্ড হাই স্কুল" রাখা হয়।
বিদ্যালয়টি মূলত একটি প্রাথমিক বিদ্যালয় সংযুক্ত মাধ্যমিক বিদ্যালয়। বর্তমানে এ বিদ্যালয়ে ১ম থেকে ১০ম শ্রেণি পর্যন্ত শিক্ষাদান করা হয়।
বিদ্যালয়টিতে ছেলে এবং মেয়ে উভয়ের অধ্যয়নের সুযোগ থাকে।
বিদ্যালয়ে পাবলিক পরীক্ষায় অংশগ্রহণকারী শিক্ষার্থীদের পাশের হারের তালিকাঃ 
শিক্ষার্থীদের খেলাধুলার জন্য মাঠ রয়েছে, যা মূল ভবনের সামনেই অবস্থিত। মাঠটি বিদ্যালয়ের বার্ষিক ক্রীড়া প্রতিযোগিতা, আন্তঃশ্রেণী ক্রীড়া প্রতিযোগিতা, আন্তঃহাউজ ক্রীড়া প্রতিযোগিতা আয়োজনে ব্যবহৃত হয়। 
বিদ্যালয়ে পদার্থবিজ্ঞান, রসায়নবিজ্ঞান, জীববিজ্ঞান, কম্পিউটার ইত্যাদি বিষয়ে শিক্ষার্থীদের গবেষণার জন্য রয়েছে ল্যাব। এসব ল্যাবে বহু মূল্যবান যন্ত্রপাতি রয়েছে। শিক্ষার্থীদের ব্যবহারিক বিষয়ে জ্ঞান লাভের জন্য এসব উপকরণ ব্যবহৃত হয়। 
বিদ্যালয়টিতে রয়েছে বিশাল একটি গ্রন্থাগার। এতে রয়েছে বিভিন্ন ধরনের নামী-দামী কয়েক হাজার বই। শিক্ষার্থীরা এখানে স্বাচ্ছন্দ্যে বসে পড়তে পারে এবং তাদের পছন্দের বই নির্দিষ্ট সময়ের জন্য বাড়ি নিয়ে যেতে পারে। 
বছরজুড়েই বিদ্যালয়ে নানা রকম সাংস্কৃতিক কর্মকাণ্ড পালন করা হয়। শহীদ দিবস, স্বাধীনতা দিবস, বিজয় দিবস, জাতির জনকের জন্মদিন ও বিভিন্ন রাষ্ট্রীয় অনুষ্ঠান যথাযথ মর্যাদার সাথে পালিত হয়। বর্ষবরণ, বাসন্তী উৎসব ইত্যাদি নানা রকম অনুষ্ঠান শিক্ষার্থী-শিক্ষক সম্মিলিতভাবে পালন করে। এছাড়াও প্রতি বছরই আয়োজিত হয় শিক্ষা সফর।
ঘাটাইল ক্যান্টনমেন্ট বোর্ড হাই স্কুল, টাঙ্গাইল

ঘাটাইল ক্যান্টনমেন্ট বোর্ড হাই স্কুল হচ্ছে বাংলাদেশের টাঙ্গাইল জেলার ঘাটাইল পৌরসভার শহীদ সালাহউদ্দিন সেনানিবাসে অবস্থিত একটি সেনাবাহিনী পরিচালিত মাধ্যমিক বিদ্যালয়। বিদ্যালয়টি প্রতিষ্ঠিত হয়েছিলো ১৯৮৪ সালে।
১৯৮৪ সালে টাঙ্গাইলের শিক্ষার মান বৃদ্ধির উদ্দেশ্যে ঘাটাইল ক্যান্টনমেন্ট বোর্ডের উদ্যোগে একটি জুনিয়র স্কুল প্রতিষ্ঠা করা হয়; যার অর্থায়নের ভার ছিলো সামরিক ভূমি ও সেনানিবাস অধিদপ্তরের হাতে। "ক্যান্টনমেন্ট জুনিয়র স্কুল" নামে কার্যক্রম শুরু করা প্রতিষ্ঠানটিকে ১৯৮৮ সালে মাধ্যমিক বিদ্যালয়ে রূপান্তর করা হয় ও নাম পরিবর্তন করে "ঘাটাইল ক্যান্টনমেন্ট বোর্ড হাই স্কুল" রাখা হয়। ৯ পদাতিক ডিভিশন, সাভারের তৎকালীন জিওসি, মেজর জেনারেল এম নুরুদ্দিন খানের সম্মতিক্রমে এটি প্রতিষ্ঠা লাভ করে।
বিদ্যালয়টি মূলত একটি প্রাথমিক বিদ্যালয় সংযুক্ত মাধ্যমিক বিদ্যালয়। বর্তমানে এ বিদ্যালয়ে ১ম থেকে ১০ম শ্রেণি পর্যন্ত শিক্ষাদান করা হয়।
বিদ্যালয়টিতে ছেলে এবং মেয়ে উভয়ের অধ্যয়নের সুযোগ থাকে।
বিদ্যালয়ে পাবলিক পরীক্ষায় অংশগ্রহণকারী শিক্ষার্থীদের পাশের হারের তালিকাঃ 
শিক্ষার্থীদের খেলাধুলার জন্য মাঠ রয়েছে, যা মূল ভবনের সামনেই অবস্থিত। মাঠটি বিদ্যালয়ের বার্ষিক ক্রীড়া প্রতিযোগিতা, আন্তঃশ্রেণী ক্রীড়া প্রতিযোগিতা, আন্তঃহাউজ ক্রীড়া প্রতিযোগিতা আয়োজনে ব্যবহৃত হয়। 
বিদ্যালয়ে পদার্থবিজ্ঞান, রসায়নবিজ্ঞান, জীববিজ্ঞান, কম্পিউটার ইত্যাদি বিষয়ে শিক্ষার্থীদের গবেষণার জন্য রয়েছে ল্যাব। এসব ল্যাবে বহু মূল্যবান যন্ত্রপাতি রয়েছে। শিক্ষার্থীদের ব্যবহারিক বিষয়ে জ্ঞান লাভের জন্য এসব উপকরণ ব্যবহৃত হয়। 
বিদ্যালয়টিতে রয়েছে বিশাল একটি গ্রন্থাগার। এতে রয়েছে বিভিন্ন ধরনের নামী-দামী কয়েক হাজার বই। শিক্ষার্থীরা এখানে স্বাচ্ছন্দ্যে বসে পড়তে পারে এবং তাদের পছন্দের বই নির্দিষ্ট সময়ের জন্য বাড়ি নিয়ে যেতে পারে। 
বছরজুড়েই বিদ্যালয়ে নানা রকম সাংস্কৃতিক কর্মকাণ্ড পালন করা হয়। শহীদ দিবস, স্বাধীনতা দিবস, বিজয় দিবস, জাতির জনকের জন্মদিন ও বিভিন্ন রাষ্ট্রীয় অনুষ্ঠান যথাযথ মর্যাদার সাথে পালিত হয়। বর্ষবরণ, বাসন্তী উৎসব ইত্যাদি নানা রকম অনুষ্ঠান শিক্ষার্থী-শিক্ষক সম্মিলিতভাবে পালন করে। এছাড়াও প্রতি বছরই আয়োজিত হয় শিক্ষা সফর।
নূরুল আনোয়ার (জেনারেল)

মো. নূরুল আনোয়ার বাংলাদেশ সেনাবাহিনীর একজন মেজর জেনারেল যিনি বহিরাগমন ও পাসপোর্ট অধিদপ্তরের মহাপরিচালক (ডিজি)। এর আগে তিনি বাংলাদেশ সেনাবাহিনীর ৫৫ পদাতিক ডিভিশনের জিওসি ও যশোরের এরিয়া কমান্ডার ছিলেন।
২০১৭-এ আন্তর্জাতিক ক্রিকেট

২০১৭ আন্তর্জাতিক ক্রিকেট মৌসুমটি ছিল মে ২০১৭ থেকে সেপ্টেম্বর ২০১৭ পর্যন্ত। 
মৌসুমের শুরুতে র‌্যাঙ্কিংগুলো নিচে দেওয়া হলো:
আছিয়া আলম

আছিয়া আলম কিশোরগঞ্জের প্রত্যন্ত হাওরের একজন নারীনেত্রী। সমাজসেবায় অবদান রাখায় ২০২২ সালে তিনি বঙ্গমাতা বেগম ফজিলাতুন নেছা মুজিব পদক লাভ করেন।
আছিয়া আলম হাওরের প্রথম নারী হিসেবে কিশোরগঞ্জের মিঠামইন উপজেলা পরিষদের চেয়ারম্যান নির্বাচিত হন। তিনি একাধিকবার মিঠামইন ইউনিয়ন পরিষদের চেয়ারম্যান নির্বাচিত হয়েছেন। তিনি বাংলাদেশের ২১তম রাষ্ট্রপতি আবদুল হামিদের ছোট বোন। হাওরের নারীসহ অনগ্রসর জনগোষ্ঠীর জীবনমান উন্নয়নে তিনি ভূমিকা পালন করেন। সমাজসেবায় অবদান রাখার স্বীকৃতিস্বরূপ তিনি ২০২২ সালে বঙ্গমাতা বেগম ফজিলাতুন নেছা মুজিব পদকে ভূষিত হন।